cyanic-selkie/wikianc huggingface dataset:
ಪೋರ್ಟ್‌ಲ್ಯಾಂಡ್‌, ಆರೆಗನ್‌
ಪ್ರವಾಸೋದ್ಯಮ
ಪೋರ್ಟ್‌ಲ್ಯಾಂಡ್‌ನ ಬಿಲ್ಡಿಂಗ್‌ನ ಪಶ್ಚಿಮಕ್ಕಿರುವ ಪ್ರತಿಮೆ ಪೋರ್ಟ್‌ಲ್ಯಾಂಡಿಯಾ U.S.ನ ಎರಡನೇ ಅತಿದೊಡ್ಡ, ಸುತ್ತಿಗೆಯಿಂದ ಬಡಿದು ವಿನ್ಯಾಸಗೊಳಿಸಿದ ತಾಮ್ರದ ಪ್ರತಿಮೆಯಾಗಿದೆ (ಸ್ಟ್ಯಾಚ್ಯು ಆಫ್ ಲಿಬರ್ಟಿಯ ನಂತರ). ಪೋರ್ಟ್‌ಲ್ಯಾಂಡ್‌ನ ಸಾರ್ವಜನಿಕ ಕಲೆಯನ್ನು ರೀಜನಲ್ ಆರ್ಟ್ಸ್ ಆಂಡ್ ಕಲ್ಚರ್ ಕೌನ್ಸಿಲ್ ನಿರ್ವಹಿಸುತ್ತದೆ.
ಪೋವೆಲ್ಸ್ ಸಿಟಿ ಆಫ್ ಬುಕ್ಸ್ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲೇ ಅತಿದೊಡ್ಡ ಸ್ವತಂತ್ರ ಪುಸ್ತಕದಂಗಡಿಯೆಂಬ ಹೆಸರು ಪಡೆದಿದೆ. ಅಲ್ಲದೆ ಇದು ಮಿಸ್ಸಿಸಿಪ್ಪಿ ನದಿಯ ಪಶ್ಚಿಮ ಭಾಗದಲ್ಲಿ ಅತ್ಯಂತ ದೊಡ್ಡ ಪುಸ್ತಕದ ಅಂಗಡಿಯಾಗಿದೆ.
ಪೋರ್ಟ್‌ಲ್ಯಾಂಡ್‌ ರೋಸ್ ಫೆಸ್ಟಿವಲ್ ವರ್ಷಂಪ್ರತಿ ಜೂನ್ ತಿಂಗಳಲ್ಲಿ ನಡೆಯುತ್ತದೆ. ಈ ಸಂದರ್ಭದಲ್ಲಿ ಎರಡು ಮೆರವಣಿಗೆಗಳು, ಡ್ರ್ಯಾಗನ್ ಬೋಟ್ ಪಂದ್ಯಗಳು, ಟಾಮ್ ಮ್ಯಾಕ್‌ಕಾಲ್ ವಾಟರ್‌ಫ್ರಂಟ್ ಉದ್ಯಾನದಲ್ಲಿ ಕಾರ್ನಿವಲ್ ರೈಡ್‌ಗಳು ಹಾಗೂ ಇತರ ಅನೇಕ ಪಂದ್ಯಗಳು ನಡೆಯುತ್ತವೆ.
ವೆಸ್ಟ್ ಹಿಲ್ಸ್‌ನಲ್ಲಿನ ವಾಷಿಂಗ್ಟನ್‌ ಪಾರ್ಕ್ ಪೋರ್ಟ್‌ಲ್ಯಾಂಡ್‌ನ ಕೆಲವು ಹೆಚ್ಚು ಜನಪ್ರಿಯ ಮನರಂಜನಾ ತಾಣಗಳಿಗೆ ನೆಲೆಯಾಗಿದೆ, ಒರೆಗಾನ್ ಜೂ, ಪೋರ್ಟ್‌ಲ್ಯಾಂಡ್‌ ಜಾಪನೀಸ್ ಗಾರ್ಡನ್, ವರ್ಲ್ಡ್ ಫಾರೆಸ್ಟ್ರಿ ಸೆಂಟರ್ ಮತ್ತು ಹಾಯ್ಟ್ ಆರ್ಬೊರೆಟಮ್‌ಇವುಗಳಲ್ಲಿ ಸೇರಿವೆ.
ಪೋರ್ಟ್‌ಲ್ಯಾಂಡ್‌‌ನಲ್ಲಿ ಬಿಯರ್ ಮತ್ತು ಅದರ ಬಿಯರ್ ಬಟ್ಟಿ ಇಳಿಸುವಿಕೆಯನ್ನು ಆಚರಿಸಲು ವರ್ಷಪೂರ್ತಿ ಅನೇಕ ಉತ್ಸವಗಳನ್ನು ಆಯೋಜಿಸುತ್ತದೆ., ಅವುಗಳಲ್ಲಿ ಒಂದು ಒರೆಗಾನ್ ಬ್ರೂವರ್ಸ್ ಫೆಸ್ಟಿವಲ್. ಪ್ರತಿ ಬೇಸಿಗೆಯಲ್ಲಿ ಜುಲೈ ತಿಂಗಳ ಕೊನೆಯ ವಾರಾಂತ್ಯದಲ್ಲಿ ನಡೆಯುವ ಇದು ಉತ್ತರ ಅಮೆರಿಕದಲ್ಲೇ ಅತ್ಯಂತ ದೊಡ್ಡ ಹೊರಾಂಗಣ ಕ್ರಾಫ್ಟ್ ಬಿಯರ್ ಉತ್ಸವವಾಗಿದೆ. ಈ ಉತ್ಸವದಲ್ಲಿ ೨೦೦೮ರಲ್ಲಿ ಸುಮಾರು ೭೦,೦೦೦ ಜನರು ಸೇರಿದ್ದರು. ವರ್ಷಂಪ್ರತಿ ಆಚರಿಸುವ ಇತರ ಪ್ರಮುಖ ಬಿಯರ್ ಉತ್ಸವಗಳೆಂದರೆ - ಎಪ್ರಿಲ್‌ನಲ್ಲಿ ನಡೆಯುವ ಸ್ಪ್ರಿಂಗ್ ಬಿಯರ್ ಆಂಡ್ ವೈನ್ ಫೆಸ್ಟಿವಲ್, ಜೂನ್‌ನಲ್ಲಿ ಆಚರಿಸುವ ನಾರ್ತ್ ಅಮೆರಿಕನ್ ಆರ್ಗನಿಕ್ ಬ್ರೂವರ್ಸ್ ಫೆಸ್ಟಿವಲ್, ಜುಲೈ ತಿಂಗಳಲ್ಲಿ ನಡೆಯುವ ಪೋರ್ಟ್‌ಲ್ಯಾಂಡ್‌ ಇಂಟರ್‌ನ್ಯಾಷನಲ್ ಬಿಯರ್‌ಫೆಸ್ಟ್, ಹಾಗೂ ಡಿಸೆಂಬರ್‌ನಲ್ಲಿ ಆಚರಿಸಲಾಗುವ ಹಾಲಿಡೇ ಅಲೆ ಫೆಸ್ಟಿವಲ್.
ಶಾಪಿಂಗ್
ಪೋರ್ಟ್‌ಲ್ಯಾಂಡ್‌‌ನಲ್ಲಿ ಶಾಪಿಂಗ್‌ಗೆ ಅನೇಕ ಆಯ್ಕೆಗಳಿವೆ. ಹೆಚ್ಚು ಜನಪ್ರಿಯ ಶಾಪಿಂಗ್ ಪ್ರದೇಶಗಳೆಂದರೆ - ಮಧ್ಯ ಪೋರ್ಟ್‌ಲ್ಯಾಂಡ್‌, N.W. ೨೩rd ಅವೆನ್ಯೂ, ಪರ್ಲ್ ಡಿಸ್ಟ್ರಿಕ್ಟ್ ಮತ್ತು ಲಾಯ್ಡ್ ಡಿಸ್ಟ್ರಿಕ್ಟ್‌. ಪ್ರಮುಖ ವಿವಿಧ ಸರಕಿನ ಮಳಿಗೆಗಳೆಂದರೆ - ನಾರ್ಡ್‌ಸ್ಟ್ರಾಮ್‌, ಮ್ಯಾಸಿಸ್, ಸ್ಯಾಕ್ಸ್ 5ತ್ ಅವೆನ್ಯೂ ಮತ್ತು ಮೇರಿಯೋಸ್. ಬ್ರಿಡ್ಜ್‌ಪೋರ್ಟ್ ವಿಲೇಜ್, ವಾಷಿಂಗ್ಟನ್‌ ಸ್ಕ್ವೇರ್, ಕ್ಲ್ಯಾಕಮಾಸ್‌ ಟೌವ್ನ್ ಸೆಂಟರ್, ಲಾಯ್ಡ್ ಸೆಂಟರ್, ವ್ಯಾಂಕವರ್‌ ಮಾಲ್, ಮತ್ತು ಪಿಯೊನೀರ್ ಪ್ಲೇಸ್ ಮೊದಲಾದವು ಮಹಾನಗರದಲ್ಲಿರುವ ಪ್ರಮುಖ ವ್ಯಾಪಾರಮಳಿಗೆಗಳಾಗಿವೆ. ಮತ್ತೊಂದು ಪ್ರಮುಖ ವ್ಯಾಪಾರ ಕೇಂದ್ರವೆಂದರೆ ಪೋರ್ಟ್‌ಲ್ಯಾಂಡ್‌ ಸ್ಯಾಟರ್ಡೆ ಮಾರ್ಕೆಟ್. ಇಲ್ಲಿ ಪಟ್ಟಣದ ಬಜಾರ್-ರೀತಿಯ ಪರಿಸರವಿದ್ದು, ಕುಶಲಕರ್ಮಿಗಳ ಕರಕುಶಲ ವಸ್ತುಗಳಿಂದ ಹಿಡಿದು ಟಿಬೇಟಿನ ಆಮದುಗಳವರೆಗೆ ಅನೇಕ ರೀತಿಯ ಸರಕುಗಳು ಲಭ್ಯಯಿರುತ್ತವೆ. ಇದು ಪೋರ್ಟ್‌ಲ್ಯಾಂಡ್‌‌ನ ವೈವಿಧ್ಯಮಯ ಸಂಸ್ಕೃತಿಗಳನ್ನು ಬಿಂಬಿಸುತ್ತದೆ. ಸ್ಯಾಟರ್ಡೆ ಮಾರ್ಕೆಟ್ ಮಾರ್ಚ್‌ನಿಂದ ಕ್ರಿಸ್‌ಮಸ್‌ನವರೆಗೆ ಪ್ರತಿ ವಾರಾಂತ್ಯದಲ್ಲಿ ತೆರೆದಿರುತ್ತದೆ. ಮೇಡ್ ಇನ್ ಒರೆಗಾನ್‌ ಕಂಪೆನಿಯು ಪೋರ್ಟ್‌ಲ್ಯಾಂಡ್‌ನಲ್ಲಿ ನೆಲೆ ಹೊಂದಿದೆ‌; ಅದು ಒರೆಗಾನ್‌-ಉತ್ಪಾದಿತ ಉತ್ಪನ್ನಗಳಿಗೆ ಮತ್ತು ಉಡುಗೊರೆಗಳಿಗೆ ತಜ್ಞತೆ ಪಡೆದಿದೆ.
ಬ್ರೂವರಿಗಳು(ಬಿಯರ್ ಮೊದಲಾದವನ್ನು ತಯಾರಿಸುವ ಸ್ಥಳ)
ಪೋರ್ಟ್‌ಲ್ಯಾಂಡ್‌ ಅದರ ಮೈಕ್ರೊಬ್ರೂವರಿ ಬಿಯರ್‌ಗೆ ಹೆಚ್ಚು ಪ್ರಸಿದ್ಧವಾಗಿದೆ. ಒರೆಗಾನ್ ಪಬ್ಲಿಕ್ ಬ್ರಾಡ್‌ಕಾಸ್ಟಿಂಗ್ "ಬೀರ್‌ವಾನ" ಎಂಬ ವರದಿಯಲ್ಲಿ, ಅಮೆರಿಕ ಸಂಯುಕ್ತ ಸಂಸ್ಥಾನದ ಮೈಕ್ರೊಬ್ರೂ ಕ್ರಾಂತಿಯಲ್ಲಿನ ಪೋರ್ಟ್‌ಲ್ಯಾಂಡ್‌ನ ಪಾತ್ರದ ಬಗ್ಗೆ ದಾಖಲಿಸಿದೆ. ಈ ಬೀರ್‌ವಾನ ಪದವು ಭಿನ್ನವಾಗಿ "ಪೋರ್ಟ್‌ಲ್ಯಾಂಡ್‌ ಸ್ಟೇಟ್ ಆಫ್ ಮೈಂಡ್(ಪೋರ್ಟ್‌ಲ್ಯಾಂಡ್‌ನ ಮನಸ್ಥಿತಿ)"ಅನ್ನು ಉಲ್ಲೇಖಿಸುತ್ತದೆ. ಪಾನೀಯ ತಯಾರಿಸುವ ಬಗೆಗಿನ ಪೋರ್ಟ್‌ಲ್ಯಾಂಡ್‌ನವರ ಆಸಕ್ತಿಯು ೧೮೮೮ರಲ್ಲಿ ಸಿಕ್ಕಿದ ಅವಕಾಶದಿಂದ ಬೆಳೆಯಿತೆಂದು ಕೆಲವರು ಸ್ಪಷ್ಟಪಡಿಸಿದ್ದಾರೆ. ಆ ಸಂದರ್ಭದಲ್ಲಿ ಸ್ಥಳೀಯ ಬ್ರೂವರ್(ಬಿಯರ್ ಮೊದಲಾದವನ್ನು ತಯಾರಿಸುವವ) ಹೆನ್ರಿ ವೈನ್‌ಹಾರ್ಡ್ ಸ್ವಂತ ಇಚ್ಛೆಯಿಂದ ಅವನ ಬ್ರೂವರಿಯಿಂದ ಹೊಸದಾಗಿ ನಿರ್ಮಾಣವಾದ ಸ್ಕಿಡ್ಮೋರ್ ಫೌಂಟೇನ್‌ಗೆ ಬಿಯರ್ ಪೂರೈಕೆ ಆರಂಭಿಸಿದನು. ಆದರೆ ಉತ್ತಮ ಗುಣಮಟ್ಟಕ್ಕೆ ಹೆಸರುವಾಸಿಯಾದ ಬಿಯರ್ ತಯಾರಿಕೆಯು ೧೯೮೦ರ ದಶಕದಲ್ಲಿ, ರಾಜ್ಯ ಕಾನೂನು ಬದಲಾವಣೆಗೊಂಡು ಬಿಯರ್ಅನ್ನು ಬ್ರೂವರಿ ಸ್ಥಳಗಳಲ್ಲಿ ಸೇವನೆಗೆ ಅವಕಾಶ ಕಲ್ಪಿಸಿದಾಗ ಆರಂಭವಾಯಿತು. ಅಲ್ಪಾವಧಿಯಲ್ಲಿ ನಗರದಾದ್ಯಂತ ಮೈಕ್ರೊಬ್ರೂವರಿಗಳ ಮತ್ತು ಬ್ರೂಪಬ್‌ಗಳ ಜನಪ್ರಿಯತೆಯು ಹೆಚ್ಚಾಯಿತು. ಅವುಗಳ ಬೆಳವಣಿಗೆಯನ್ನು ಎರಡು-ಸಾಲಿನ ಬಾರ್ಲಿ ಮತ್ತು ಡಜನ್‌ಗೂ ಹೆಚ್ಚು ಜಾತಿಗಳಹಾಪ್‌ಗಳನ್ನೂ ಒಳಗೊಂಡಂತೆ ಬುಲ್ ರನ್ ವಾಟರ್‌ಶೆಡ್‌ನ ಶುದ್ಧ ನೀರಿನ ಪೂರೈಕೆ ಮೊದಲಾದವು ಸೇರಿದಂತೆ ವಿಪುಲವಾಗಿ ಲಭ್ಯವಾದ ಸ್ಥಳೀಯ ಪದಾರ್ಥಗಳು ಬೆಂಬಲಿಸಿದವು. ವಿಲ್ಲಾಮೆಟ್ಟೆ ಕಣಿವೆಯು ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಹಾಪ್ ಬೆಳೆಯುವ ಪ್ರಮುಖ ಪ್ರದೇಶಗಳಲ್ಲಿ ಒಂದಾಗಿದೆ.
ಇಂದು ಇಪ್ಪತ್ತೆಂಟು ಬ್ರೂವರಿಗಳನ್ನು ಒಳಗೊಂಡ ಪೋರ್ಟ್‌ಲ್ಯಾಂಡ್‌ ರಾಷ್ಟ್ರದಲ್ಲಿನ ಇತರ ನಗರಗಳಿಗಿಂತ ಹೆಚ್ಚಿನ ಬ್ರೂವರಿಗಳಿಗೆ ತಾಣವಾಗಿದೆ. ಮ್ಯಾಕ್‌ಮೆನಮಿನ್ ಸಹೋದರರು ಸುಮಾರು ಮೂವತ್ತು ಬ್ರೂಪಬ್‌ಗಳು, ಡಿಸ್ಟಿಲ್ಲರಿ(ಬಟ್ಟಿಗೃಹ)ಗಳು ಮತ್ತು ವೈನ್‌ಸ್ಥಾವರಗಳನ್ನು ಹೊಂದಿದ್ದಾರೆ. ಇವೆಲ್ಲವೂ ಮಹಾನಗರದಾದ್ಯಂತ ಹರಡಿಕೊಂಡಿವೆ, ಹಲವಾರು ನವೀಕೃತ ಚಲನಚಿತ್ರ ಮಂದಿರಗಳಲ್ಲಿ ಹಾಗೂ ಮತ್ತೆ ಕೆಲವು ಹಳೆಯ ಅಥವಾ ಕೆಡವಲು ಉದ್ದೇಶಿಸಿದ್ದ ಕಟ್ಟಡಗಳಲ್ಲಿ ವ್ಯಾಪಿಸಿವೆ. ಇತರ ಗಮನಾರ್ಹ ಪೋರ್ಟ್‌ಲ್ಯಾಂಡ್‌ ಬ್ರೂವರ್‌ಗಳೆಂದರೆ - ವಿಡ್ಮರ್ ಬ್ರದರ್ಸ್, ಬ್ರಿಡ್ಜ್‌ಪೋರ್ಟ್, ಹೇರ್ ಆಫ್ ದ ಡಾಗ್ ಹಾಗೂ ಇನ್ನಿತರ ಅಸಂಖ್ಯಾತ ಸಣ್ಣ ಮಟ್ಟದ ಬ್ರೂವರ್‌ಗಳು. ೧೯೯೯ರಲ್ಲಿ, ಪೋರ್ಟ್‌ಲ್ಯಾಂಡ್‌ ಜರ್ಮನಿಯ ಕೊಲೊಗ್ನೆಗಿಂತ ಹೆಚ್ಚು ಬ್ರೂವರಿಗಳನ್ನು ಹೊಂದಿರುವುದರಿಂದ ಆ ನಗರವನ್ನು ಲೇಖಕ ಮೈಕೆಲ್ "ಬೀರ್‌ಹಂಟರ್" ಜ್ಯಾಕ್ಸನ್ ಪ್ರಪಂಚದ ಬಿಯರ್‌ನ ರಾಜಧಾನಿ ಯ ಅಭ್ಯರ್ಥಿ ಎಂದು ಕರೆದನು. ಪೋರ್ಟ್‌ಲ್ಯಾಂಡ್‌ ಒರೆಗಾನ್ ವಿಸಿಟರ್ಸ್ ಅಸೋಸಿಯೇಶನ್ "ಬೀರ್‌ವಾನ" ಮತ್ತು "ಬ್ರೂಟೋಪಿಯ" ಎಂಬ ಹೆಸರುಗಳನ್ನು ಈ ನಗರಕ್ಕೆ ಉಪನಾಮಗಳಾಗಿ ಸೂಚಿಸುತ್ತಿದೆ. ೨೦೦೬ ಮಧ್ಯ-ಜನವರಿಯಲ್ಲಿ ಮೇಯರ್ ಟಾಮ್ ಪಾಟರ್ ಈ ನಗರಕ್ಕೆ ಅಧಿಕೃತವಾಗಿ ಬೀರ್‌ಟೌವ್ನ್ ಎಂಬ ಹೊಸ ಹೆಸರನ್ನು ಉಪನಾಮವಾಗಿ ನೀಡಿದನು.
ಅಡುಗೆ ವಿಧಾನ
ಪೋರ್ಟ್‌ಲ್ಯಾಂಡ್‌ ಬೆಳೆವಣಿಗೆಯಾಗುತ್ತಿರುವ ಅನೇಕ ರೆಸ್ಟೊರೆಂಟ್‌ಗಳನ್ನು ಹೊಂದಿದೆ. ಫುಡ್ ನೆಟ್ವರ್ಕ್ ಅವಾರ್ಡ್‌ಗಳಿಗೆ ನಾಮನಿರ್ದೇಶನಗೊಂಡ ಮೂರರಲ್ಲಿ ಇದು ೨೦೦೭ರ "ಡೆಲಿಶಿಯಸ್ ಡೆಸ್ಟಿನೇಶನ್ ಆಫ್ ದ ಇಯರ್: ಎ ರೈಸಿಂಗ್ ಸಿಟಿ ವಿದ್ ಎ ಫಾಸ್ಟ್-ಗ್ರೋಯಿಂಗ್ ಫುಡ್ ಸೀನ್" ಎಂಬ ಪ್ರಶಸ್ತಿಯನ್ನು ಪಡೆಯಿತು. ನ್ಯೂಯಾರ್ಕ್ ಟೈಮ್ಸ್‌ ಸಹ ಅದೇ ವರ್ಷದಲ್ಲಿ ಶೀಘ್ರವಾಗಿ ಬೆಳೆಯುತ್ತಿದ್ದ ರೆಸ್ಟೊರೆಂಟ್‌‌ಗಳಿಗಾಗಿ ಪೋರ್ಟ್‌ಲ್ಯಾಂಡ್‌ಗೆ ವ್ಯಾಪಕ ಪ್ರಚಾರ ನೀಡಿತು. ಟ್ರಾವೆಲ್ + ಲೆಷರ್ ೨೦೦೭ರಲ್ಲಿ ಪೋರ್ಟ್‌ಲ್ಯಾಂಡ್‌‌ಗೆ ರಾಷ್ಟ್ರದ ಎಲ್ಲಾ ನಗರಗಳಲ್ಲಿ #೯ನೇ ಸ್ಥಾನವನ್ನು ನೀಡಿತು. ಈ ನಗರವು ಅಮೆರಿಕದಲ್ಲಿ ಹೆಚ್ಚು ಸಸ್ಯಾಹಾರಿ-ಸ್ನೇಹಿ ನಗರವೆಂದು ಹೆಸರುವಾಸಿಯಾಗಿದೆ.
ಬಿಯರ್‌ಗೆ ಪ್ರಸಿದ್ಧವಾದ ಪೋರ್ಟ್‌ಲ್ಯಾಂಡ್‌, ಪೆಸಿಫಿಕ್ ವಾಯುವ್ಯದಲ್ಲಿ ಮೊದಲ ಕಾಫಿ ತಾಣವೆಂದೂ ಹೆಸರುವಾಸಿಯಾಗಿದೆ. ಅಸಂಖ್ಯಾತ ಕಾಫಿ ಗೃಹಗಳನ್ನು ಹೊಂದಿದ ಸಿಯಾಟಲ್‌ ಎರಡನೇ ಸ್ಥಾನ ಪಡೆದಿದೆ. Yelp.com ೪.೫-೫ ಸ್ಟಾರ್ ರೇಟಿಂಗ್‌ನೊಂದಿಗೆ ಪೋರ್ಟ್‌ಲ್ಯಾಂಡ್‌ ೨೦ಕ್ಕಿಂತಲೂ ಹೆಚ್ಚು ಕಾಫಿ ಗೃಹಗಳನ್ನು ಹೊಂದಿದೆಯೆಂದು ಪಟ್ಟಿಮಾಡಿದೆ. ಈ ನಗರವು ಮೂಲತಃ ಸ್ಟಂಪ್‌ಟೌನ್‌ ಕಾಫಿ ರೋಸ್ಟರ್‌‌ಗಳಿಗೆ ನೆಲೆಯಾಗಿದೆ. ಇದು ಅಭಿಮಾನಿಗಳಿಂದ ರಾಷ್ಟ್ರದಲ್ಲೇ ಅತ್ಯುತ್ತಮ ಗುಣಮಟ್ಟದ ನೇರ-ಮಾರಾಟದ ರೋಸ್ಟರಿಗಳಲ್ಲಿ ಒಂದೆಂಬ ಹೆಸರು ಪಡೆದಿದೆ. ಅಲ್ಲದೆ ಈ ನಗರದಲ್ಲಿ ಅಸಂಖ್ಯಾತ ಇತರ ಮೈಕ್ರೊ-ರೋಸ್ಟರಿಗಳು ಮತ್ತು ಕೆಫೆಗಳೂ ಇವೆ.
ಕ್ರೀಡೆಗಳು
ಪೋರ್ಟ್‌ಲ್ಯಾಂಡ್‌ ನ್ಯಾಷನಲ್ ಬಾಸ್ಕೆಟ್‌ಬಾಲ್ ಅಸೋಸಿಯೇಶನ್‌ನ ಟ್ರೈಯಲ್ ಬ್ಲೇಜರ್ಸ್‌‌ಗೆ ತಾಣವಾಗಿದೆ. ೨೦೧೧ರ ಆರಂಭದಲ್ಲಿ ಈ ನಗರವು ಮೇಜರ್ ಲೀಗ್ ಸಾಕರ್ ಫ್ರಾಂಚೈಸ್ ಆಯೋಜಿಸಲಿದೆ. ಇದು ಪೋರ್ಟ್‌ಲ್ಯಾಂಡ್‌ ಟಿಂಬರ್ಸ್‌ನ ಮುಂದುವರಿಕೆಯಾಗಲಿದೆ. ಈ ನಗರವು ಅನೇಕ ಮೈನರ್ ಲೀಗ್ ತಂಡಗಳನ್ನೂ ಹೊಂದಿದೆ. ಓಟವು ಈ ಮಹಾನಗರದಲ್ಲಿನ ಒಂದು ಪ್ರಮುಖ ಕ್ರೀಡೆಯಾಗಿದೆ. ಇದು ಪೋರ್ಟ್‌ಲ್ಯಾಂಡ್‌ ಮ್ಯಾರಥಾನ್ ಮತ್ತು ಹೆಚ್ಚಿನ ಹುಡ್ ಟು ಕೋಸ್ಟ್ ರಿಲೆ (ಪ್ರಪಂಚದ ಅತಿದೊಡ್ಡ ಸ್ಪರ್ಧೆ) ಮೊದಲಾದವನ್ನು ಒಳಗೊಂಡಿದೆ. ಸ್ಕೀಯಿಂಗ್ ಮತ್ತು ಸ್ನೊಬೋರ್ಡಿಂಗ್ ಸಹ ಇಲ್ಲಿ ಹೆಚ್ಚು ಜನಪ್ರಿಯವಾಗಿರುವ ಕ್ರೀಡೆಯಾಗಿದೆ. ವರ್ಷವಿಡೀ-ಇರುವ ಟಿಂಬರ್‌ಲೈನ್‌ಅನ್ನೂ ಒಳಗೊಂಡಂತೆ ಮೌಂಟ್ ಹುಡ್‌‌ನಲ್ಲಿ ಅನೇಕ ವಿಹಾರಧಾಮಗಳಿವೆ.
ಈ ನಗರವು ಹಿಂದೆ ಪೆಸಿಫಿಕ್ ಕೋಸ್ಟ್ ಹಾಕಿ ಅಸೋಸಿಯೇಶನ್‌ನ ಪೋರ್ಟ್‌ಲ್ಯಾಂಡ್‌ ರೋಸ್‌ಬಡ್ಸ್‌ಗೆ ನೆಲೆಯಾಗಿತ್ತು. ಇದು ಒರೆಗಾನ್‌ನ ಮೊದಲ ವೃತ್ತಿಪರ ಕ್ರೀಡಾ ತಂಡ ಹಾಗೂ U.S. ಮೊದಲ ವೃತ್ತಿಪರ ಹಾಕಿ ತಂಡವಾಗಿದೆ. ರೋಸ್‌ಬಡ್ಸ್ ೧೯೧೬ರಲ್ಲಿ ಸ್ಟ್ಯಾನ್ಲೆ ಕಪ್ ಫೈನಲ್‌ನಲ್ಲಿ ಆಡಿತು, ಇದು ಈ ಆಟವನ್ನು ಆಡಿದ ಮೊದಲ U.S. ತಂಡವಾಗಿದೆ.
ಪೋರ್ಟ್‌ಲ್ಯಾಂಡ್‌ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲೇ ಅತ್ಯಂತ ಹೆಚ್ಚು ಸಕ್ರಿಯವಾದ ಸೈಕಲ್ ಓಟದ ಪಂದ್ಯಗಳನ್ನು ನಡೆಸಿಕೊಡುತ್ತದೆ. ಪ್ರತಿ ವರ್ಷ ಒರೆಗಾನ್ ಬೈಸಿಕಲ್ ರೇಸಿಂಗ್ ಅಸೋಸಿಯೇಶನ್‌ನೂರಾರು ಪಂದ್ಯಾವಳಿಗಳಿಗೆ ಅನುನೋದನೆ ನೀಡುತ್ತದೆ. ಆಲ್ಪೆನ್ರೋಸ್ ವೆಲೋಡ್ರೋಮ್ ಮತ್ತು ಪೋರ್ಟ್‌ಲ್ಯಾಂಡ್‌ ಇಂಟರ್‌ನ್ಯಾಷನಲ್ ರೇಸ್‌ವೇಯಲ್ಲಿ ವಸಂತಕಾಲ ಮತ್ತು ಬೇಸಿಗೆಯ ಪ್ರತಿ ರಾತ್ರಿ ಓಟದ ಪಂದ್ಯಗಳು ನಡೆಯುತ್ತವೆ. ಅಲ್ಲದೆ ಇಲ್ಲಿ ಶರತ್ಕಾಲದಕ್ರಾಸ್ ಕ್ರುಸೇಡ್‌ನಂತಹ ಸೈಕ್ಲೊಕ್ರಾಸ್ ಪಂದ್ಯಗಳ ಸಂದರ್ಭದಲ್ಲಿ ಸುಮಾರು ೧೦೦೦ ಸವಾರರು ಮತ್ತು ಹುರಿದುಂಬಿಸುವ ಪ್ರೇಕ್ಷಕರು ಸೇರುತ್ತಾರೆ.
ಇದಕ್ಕೆ ಹೆಚ್ಚುವರಿಯಾಗಿ, ಪೋರ್ಟ್‌ಲ್ಯಾಂಡ್‌ ಮೆಟ್ರೊ ಒರೆಗಾನ್ ಕ್ರಿಕೆಟ್ ಲೀಗ್ (OCL) ಎಂಬ ಅದರ ಸ್ವಂತ ಕ್ರಿಕೆಟ್ ಲೀಗ್ಅನ್ನು ಹೊಂದಿದೆ. ಇದು ಪ್ರತಿ ವರ್ಷ ಹೊರಾಂಗಣ ಆಟ ಕ್ರಿಕೆಟ್‌ನ ೨ ಶೈಲಿಗಳನ್ನು ನಡೆಸಿಕೊಡುತ್ತದೆ.
ಮಾಧ್ಯಮ
ದಿ ಒರೆಗಾನಿಯನ್ ಎಂಬುದು ಪೋರ್ಟ್‌ಲ್ಯಾಂಡ್‌ನಲ್ಲಿರುವ ದೈನಂದಿಕ ಸಾರ್ವತ್ರಿಕ-ಆಸಕ್ತಿಯ ಏಕೈಕ ವೃತ್ತಪತ್ರಿಕೆಯಾಗಿದೆ. ಇದು ರಾಜ್ಯದಾದ್ಯಂತ ಮತ್ತು ವಾಷಿಂಗ್ಟನ್‌‌ನ ಕ್ಲಾರ್ಕ್ ಕೌಂಟಿಯಲ್ಲಿಯೂ ಪ್ರಕಟವಾಗುತ್ತದೆ.
ವೃತ್ತ ಪತ್ರಿಕೆ ಬಾಕ್ಸ್‌ಗಳಲ್ಲಿ ಮತ್ತು ನಗರದ ಸುತ್ತಮುತ್ತಲ ಪ್ರದೇಶಗಳಲ್ಲಿ ಉಚಿತವಾಗಿ ಹಂಚಲ್ಪಡುವ ಸಣ್ಣ ಮಟ್ಟಿನ ಸ್ಥಳೀಯ ವೃತ್ತಪತ್ರಿಕೆಗಳೆಂದರೆ - ಪೋರ್ಟ್‌ಲ್ಯಾಂಡ್‌ ಟ್ರಿಬ್ಯೂನ್ (ಗುರುವಾರದಂದು ಪ್ರಕಟವಾಗುವ ಸಾರ್ವತ್ರಿಕ-ಆಸಕ್ತಿಯ ಪತ್ರಿಕೆ), ವಿಲ್ಲಾಮೆಟ್ಟೆ ವೀಕ್  (ಸಾರ್ವತ್ರಿಕ-ಆಸಕ್ತಿಯ ಪಾಕ್ಷಿಕ ಪತ್ರಿಕೆ), ದ ಪೋರ್ಟ್‌ಲ್ಯಾಂಡ್‌ ಮರ್ಕ್ಯುರಿ  (ಪಟ್ಟಣದ ಕಿರಿಯ ಓದುಗರನ್ನು ಉದ್ದೇಶಿಸಿದ ಮತ್ತೊಂದು ವಾರಪತ್ರಿಕೆ) ಹಾಗೂ ದ ಏಷ್ಯಯನ್ ರಿಪೋರ್ಟರ್  (ಅಂತಾರಾಷ್ಟ್ರೀಯ ಮತ್ತು ಪ್ರಾದೇಶಿಕ ಎರಡನ್ನೂ ಒಳಗೊಂಡ, ಏಷ್ಯಾದ ಸುದ್ದಿಗಳನ್ನು ಬಿತ್ತರಿಸುವ ವಾರಪತ್ರಿಕೆ).
ಪೋರ್ಟ್‌ಲ್ಯಾಂಡ್‌ ಇಂಡಿಮೀಡಿಯಾ ಹಳೆಯ ಮತ್ತು ದೊಡ್ಡ ಸ್ವತಂತ್ರ ಮಾಧ್ಯಮ ಕೇಂದ್ರಗಳಲ್ಲಿ ಒಂದಾಗಿದೆ. ಸರ್ವಾಧಿಕಾರ-ವಿರೋಧಿ ಅಭಿವೃದ್ಧಿಶೀಲ ಮಾಸಿಕ ಪೋರ್ಟ್‌ಲ್ಯಾಂಡ್‌ ಅಲೈಯನ್ಸ್ ನಗರದಲ್ಲಿನ ಅತಿ ದೊಡ್ಡ ಕ್ರಾಂತಿಕಾರಿ ಪತ್ರಿಕೆಯಾಗಿದೆ. ಪೋರ್ಟ್‌ಲ್ಯಾಂಡ್‌ನಲ್ಲಿ ತಿಂಗಳಿಗೆ ಎರಡು ಬಾರಿ ಪ್ರಕಟವಾಗುವ ಜಸ್ಟ್ ಔಟ್ ನಗರದ ಅತ್ಯುತ್ತಮ LGBT ಪ್ರಕಟಣೆಯಾಗಿದೆ. ವಾರಕ್ಕೆ ಎರಡು ಬಾರಿ ಪ್ರಕಟವಾಗುವ ಸ್ಟ್ರೀಟ್ ರೂಟ್ಸ್ ನಗರದಲ್ಲಿ ವಸತಿರಹಿತ ಸಮುದಾಯದ ಸದಸ್ಯರಿಂದ ಮಾರಾಟವಾಗುತ್ತದೆ.
ವಾರಪತ್ರಿಕೆಯಾದ ದ ಪೋರ್ಟ್‌ಲ್ಯಾಂಡ್‌ ಬ್ಯುಸಿನೆಸ್ ಜರ್ನಲ್ ವ್ಯವಹಾರ-ಸಂಬಂಧಿತ ಸುದ್ದಿಗಳನ್ನು ಬಿತ್ತರಿಸುತ್ತದೆ. ಇದೇ ರೀತಿಯ ಮತ್ತೊಂದು ಪತ್ರಿಕೆಯೆಂದರೆ ದ ಡೈಲಿ ಜರ್ನಲ್ ಆಫ್ ಕಾಮರ್ಸ್. ಪೋರ್ಟ್‌ಲ್ಯಾಂಡ್‌ ಮಂತ್ಲಿ ಯು ಸುದ್ದಿ ಮತ್ತು ಸಂಸ್ಕೃತಿಯ ಮಾಸಿಕ-ನಿಯತಕಾಲಿಕವಾಗಿದೆ. ಸುಮಾರು ೧೦೦ ವರ್ಷ ಹಳೆಯದಾದ ದ ಬೀ ಆಗ್ನೇಯ ಭಾಗಗಳ ಸುದ್ದಿಯನ್ನು ಪ್ರಕಟಿಸುವ ಮತ್ತೊಂದು ವೃತ್ತಪತ್ರಿಕೆಯಾಗಿದೆ.
ಪೋರ್ಟ್‌ಲ್ಯಾಂಡ್‌ನಲ್ಲಿ ಸಾಕಷ್ಟು ದೂರದರ್ಶನ ಮತ್ತು ರೇಡಿಯೊ ಸೌಲಭ್ಯಗಳಿವೆ. ಮೆಟ್ರೊ ಪ್ರದೇಶವು ೨೨ನೇ ಅತಿದೊಡ್ಡ U.S. ಮಾರುಕಟ್ಟೆ ಪ್ರದೇಶವಾಗಿದೆ. ಇದು ಸುಮಾರು ೧,೦೮೬,೯೦೦ ಮನೆಗಳನ್ನು ಮತ್ತು ೦.೯೯೨%ನಷ್ಟು U.S. ಮಾರುಕಟ್ಟೆಯನ್ನು ಒಳಗೊಂಡಿದೆ. ಪ್ರಮುಖ ನೆಟ್ವರ್ಕ್ ದೂರದರ್ಶನ ಅಂಗಸಂಸ್ಥೆಗಳೆಂದರೆ:
ಆರ್ಥಿಕತೆ
ಪೋರ್ಟ್‌ಲ್ಯಾಂಡ್‌ನ ಮೆಟ್ರೊ ಪ್ರದೇಶದ ಜನಸಂಖ್ಯಾ ಬೆಳವಣಿಗೆಯು ಕಳೆದ ದಶಕದಲ್ಲಿ ರಾಷ್ಟ್ರದ ಸರಾಸರಿ ಜನಸಂಖ್ಯೆಯನ್ನು ಮೀರಿಸಿದೆ. ಮುಂದಿನ ೫೦ ವರ್ಷಗಳಲ್ಲಿ ೬೦%ಕ್ಕಿಂತ ಹೆಚ್ಚು ಜನಸಂಖ್ಯೆ ಬೆಳವಣಿಗೆಯ ೮೦% ಅವಕಾಶಗಳನ್ನು ಪ್ರಸ್ತುತದ ಅಂದಾಜುಗಳು ತೋರಿಸುತ್ತವೆ.
‎
ಪೋರ್ಟ್‌ಲ್ಯಾಂಡ್‌ನ ಸ್ಥಳವು ಅನೇಕ ಉದ್ಯಮಗಳಿಗೆ ಪ್ರಯೋಜನಕಾರಿಯಾಗಿದೆ. ತುಲನಾತ್ಮಕವಾಗಿ ಕಡಿಮೆ-ಇಂಧನ ಖರ್ಚಿನ, ಸುಲಭಲಭ್ಯ ಸಂಪನ್ಮೂಲಗಳು, ಉತ್ತರ-ದಕ್ಷಿಣ ಮತ್ತು ಪೂರ್ವ-ಪಶ್ಚಿಮ ಅಂತಾರಾಜ್ಯ ಅಂತಾರಾಷ್ಟ್ರೀಯದೊಡ್ಡ ಹಡಗು ಹಡಗು-ರವಾನೆ ಸೌಕರ್ಯಗಳು ಹಾಗೂ ಪಶ್ಚಿಮ ಕರಾವಳಿಯ ಖಂಡಾಂತರದ ರೈಲುಮಾರ್ಗಗಗಳು ಮೊದಲಾದೆಲ್ಲವೂ ಆರ್ಥಿಕವಾಗಿ ಅನುಕೂಲಕರವಾಗಿವೆ. US ಸಲಹಾ ಸಂಸ್ಥೆ ಮರ್ಸರ್ ೨೦೦೯ರಲ್ಲಿ "ನೌಕರರನ್ನು ಅಂತಾರಾಷ್ಟ್ರೀಯ ಕಾರ್ಯಭಾರಕ್ಕೆ ನೇಮಕ ಮಾಡಲು ಸರ್ಕಾರಗಳಿಗೆ ಮತ್ತು ಪ್ರಮುಖ ಕಂಪೆನಿಗಳಿಗೆ ಸಹಾಯ ಮಾಡಲು ನಡೆಸಿದ" ಅಂದಾಜಿನಲ್ಲಿ ಪೋರ್ಟ್‌ಲ್ಯಾಂಡ್‌ಗೆ ವಿಶ್ವವ್ಯಾಪಿ ಜೀವನ ಗುಣಮಟ್ಟದಲ್ಲಿ ೪೨ನೇ ಸ್ಥಾನವನ್ನು ನೀಡಿದೆ; ಈ ಸಮೀಕ್ಷೆಯು ರಾಜಕೀಯ ಸುಭದ್ರತೆ, ವೈಯಕ್ತಿಕ ಸ್ವಾತಂತ್ರ್ಯ, ನೈರ್ಮಲ್ಯ, ಅಪರಾಧ, ಗೃಹ, ನೈಸರ್ಗಿಕ ಪರಿಸರ, ಮನರಂಜನೆ, ಬ್ಯಾಂಕಿಂಗ್ ಸೌಕರ್ಯಗಳು, ಗ್ರಾಹಕ ಸರಕುಗಳ ಲಭ್ಯತೆ, ಶಿಕ್ಷಣ ಮತ್ತು ಸಾರಿಗ ವ್ಯವಸ್ಥೆಯನ್ನೂ ಒಳಗೊಂಡಂತೆ ಸಾರ್ವಜನಿಕ ಸೇವೆಗಳು ಮೊದಲಾದ ಅಂಶಗಳನ್ನು ಪರಿಗಣಿಸಿದೆ.
ರಿಯಲ್ ಎಸ್ಟೇಟ್ ಮತ್ತು ನಿರ್ಮಾಣ
ಒರೆಗಾನ್‌ನ ೧೯೭೩ರ "ಅರ್ಬನ್ ಗ್ರೋತ್ ಬೌಂಡರಿ" ಕಾನೂನು, ಒರೆಗಾನ್‌ನಲ್ಲಿನ ಪ್ರತಿಯೊಂದು ಮಹಾನಗರಗಳ ಹೆಚ್ಚಿನ ಪ್ರಮಾಣದ ಅಭಿವೃದ್ಧಿಯನ್ನು ಮಿತಿಗೊಳಿಸುತ್ತದೆ‌. ಇದು ಒಳಚರಂಡಿ, ನೀರು ಮತ್ತು ದೂರಸಂಪರ್ಕ ವ್ಯವಸ್ಥೆಯಂತಹ ಸೌಕರ್ಯಗಳಿಗೆ ಮಾತ್ರವಲ್ಲದೆ ಬೆಂಕಿಯಿಂದ ರಕ್ಷಣೆ, ಪೋಲೀಸ್ ಮತ್ತು ಶಾಲಾ ವ್ಯವಸ್ಥೆಗಳಿಗೂ ಪ್ರವೇಶವನ್ನು ಮಿತಿಗೊಳಿಸುತ್ತದೆ. ಮೂಲತಃ ಈ ಕಾನೂನು ನಗರವು ಸುಮಾರು ೨೦ ವರ್ಷಗಳ ಬೆಳವಣಿಗೆಯನ್ನು ಒದಗಿಸಲು ಸೀಮಾರೇಖೆಯೊಳಗೆ ಸಾಕಷ್ಟು ಭೂಮಿಯನ್ನು ಹೊಂದಿರಬೇಕೆಂಬುದನ್ನು ಕಡ್ಡಾಯಗೊಳಿಸಿತು. ಆದಾಗ್ಯೂ, ಸೀಮಾರೇಖೆಯೊಳಗೆ ೫೦ ವರ್ಷಗಳ ಬೆಳವಣಿಗೆಯನ್ನು ನಿರ್ವಹಿಸುವ ಅಗತ್ಯದ ಬಗ್ಗೆ ಹಾಗೂ ಜತೆಗಿರುವ ಜಮೀನು ಮತ್ತು ಗ್ರಾಮೀಣ ಪ್ರದೇಶಗಳನ್ನು ರಕ್ಷಿಸಲ ೨೦೦೭ರಲ್ಲಿ ಶಾಸಕಾಂಗವು ಈ ಕಾನೂನನ್ನು ಮಾರ್ಪಡಿಸಿತು.
ಆರ್ಥಿಕ ಅಭಿವೃದ್ಧಿ ವಲಯಗಳನ್ನು ರಚಿಸುವ PDCಯ ಪ್ರಯತ್ನಗಳೊಂದಿಗೆ ಬೆಳವಣಿಗೆ ಸೀಮಾರೇಖೆಯು, ನಗರದ ಮಧ್ಯಭಾಗದ ಹೆಚ್ಚಿನ ಪ್ರದೇಶಗಳ ಅಭಿವೃದ್ಧಿಗೆ,ಅಧಿಕ ಪ್ರಮಾಣದ ಮಧ್ಯಮ ಮತ್ತು ಉನ್ನತ-ಮಟ್ಟದ ಅಭಿವೃದ್ಧಿಗಳಿಗೆ ಕಾರಣವಾಯಿತು ಹಾಗೂ ಗೃಹನಿರ್ಮಾಣ ಮತ್ತು ಉದ್ಯಮ ಸಾಂದ್ರತೆಯಲ್ಲಿ ಒಟ್ಟಾರೆ ಏರಿಕೆಯನ್ನು ಉಂಟುಮಾಡಿತು. ೨೦೦೯ರ ಅಕ್ಟೋಬರ್‌ನಲ್ಲಿ ಫಾರ್ಬೆಸ್ ನಿಯತಕಾಲಿಕವು ಪೋರ್ಟ್‌ಲ್ಯಾಂಡ್‌ಗೆ ಅಮೆರಿಕದಲ್ಲೇ ೩ನೇ ಅತಿಹೆಚ್ಚು ಸುರಕ್ಷಿತವಾದ ನಗರವೆಂಬ ಹೆಸರು ನೀಡಿತು.
ಉತ್ಪಾದನೆ
ಪೋರ್ಟ್‌ಲ್ಯಾಂಡ್‌ ಅಡಿಡಾಸ್‌ನ ಪ್ರಾದೇಶಿಕ ಮುಖ್ಯ ಕಾರ್ಯಾಲಯಕ್ಕೆ ನೆಲೆಯಾಗಿದೆ. ಈ ಮೆಟ್ರೊ ಪ್ರದೇಶವು ಕೊಲಂಬಿಯಾ ಸ್ಪೋರ್ಟ್ಸ್‌ವೇರ್ ಕಾರ್ಪೊರೇಶನ್, ಯಾಕಿಮ ಪ್ರೋಡಕ್ಟ್ಸ್ ಮತ್ತು ನೈಕ್ ಇಂಕ್ ಮೊದಲಾದವುಗಳ ಪ್ರಧಾನ ಕಾರ್ಯಾಲಯಗಳನ್ನು ಹೊಂದಿವೆ. ಬೀವರ್ಟನ್, ಒರೆಗಾನ್ಸ್‌ ನೈಕ್ ಇಂಕ್ ಮತ್ತು ಪೋರ್ಟ್‌ಲ್ಯಾಂಡ್ಸ್ ಪ್ರೆಸಿಶನ್ ಕಾಸ್ಟ್‌ಪಾರ್ಟ್ಸ್ ಕಾರ್ಪೊರೇಶನ್ ಮೊದಲಾದವು ಮಾತ್ರ ಒರೆಗಾನ್‌ನಲ್ಲಿ ಪ್ರಧಾನ ಕಾರ್ಯಾಲಯಗಳನ್ನು ಹೊಂದಿರುವ ಎರಡು ಫೊರ್ಚ್ಯೂನ್ 500 ಕಂಪೆನಿಗಳಾಗಿವೆ. ನೈಕ್‌ನ ಸಹ-ಸ್ಥಾಪಕ ಮತ್ತು ಅಧ್ಯಕ್ಷನಾದ ಫಿಲಿಪ್ ನೈಟ್ ಅರೆಗಾನ್‌ನಲ್ಲಿ ಹುಟ್ಟಿದವ ಹಾಗೂ ಒರೆಗಾನ್ ವಿಶ್ವವಿದ್ಯಾನಿಲಯ‌ದ ಹಳೆಯ ವಿದ್ಯಾರ್ಥಿಯಾಗಿದ್ದಾರೆ.
ಪೋರ್ಟ್‌ಲ್ಯಾಂಡ್‌ನಲ್ಲಿ ಉಕ್ಕಿನ ಕೈಗಾರಿಕೆಯು ವಿಶ್ವ ಸಮರ IIಕ್ಕಿಂತಲೂ ಹಿಂದೆಯೇ ಬೆಳವಣಿಗೆ ಹೊಂದಿತ್ತು. ೧೯೫೦ರ ದಶಕದಲ್ಲಿ ಉಕ್ಕಿನ ಕೈಗಾರಿಕೆಯು ನಗರದಲ್ಲಿ ಉದ್ಯೋಗವನ್ನು ನೀಡುವ ಪ್ರಮುಖ ಉದ್ಯಮವಾಯಿತು. ಮುಖ್ಯ ಉಕ್ಕಿನ ಕಂಪೆನಿಯಾದ ಸ್ಕ್ನಿಟ್ಜರ್ ಸ್ಟೀಲ್ ಇಂಡಸ್ಟ್ರೀಸ್ ಒಂದಿಗೆ ಉಕ್ಕಿನ ಕೈಗಾರಿಕೆಯು ನಗರದಲ್ಲಿ ಉತ್ತಮ ರೀತಿಯಲ್ಲಿ ಅಭಿವೃದ್ಧಿ ಹೊಂದುತ್ತಿದೆ. ಇದು ೨೦೦೩ರ ಸಂದರ್ಭದಲ್ಲಿ ೧.೧೫ ಶತಕೋಟಿ ಟನ್‌ಗಳಷ್ಟು ಲೋಹದ ಚೂರುಪಾರುಗಳನ್ನು ಏಷ್ಯಾಕ್ಕೆ ಹಡಗಿನಲ್ಲಿ ಸಾಗಿಸಿದ ದಾಖಲೆಯಿದೆ.
ಅಲ್ಯೂಮಿನಿಯಂ ಕೈಗಾರಿಕೆಯು ಪೋರ್ಟ್‌ಲ್ಯಾಂಡ್‌ ನಗರದಲ್ಲಿ ೨೦ನೇ ಶತಮಾನದ ಉತ್ತರಾರ್ಧದಲ್ಲಿ ಬೆಳವಣಿಗೆ ಕಂಡಿತು. ಇದು ಆರಂಭದಲ್ಲಿ ಸ್ಥಳೀಯ ನದಿಗಳಿಗೆ ಕಟ್ಟಿದ ಅನೇಕ ಅಣೆಕಟ್ಟುಗಳ ನೀರಿನಿಂದ ಉತ್ಪಾದಿಸಿದ ಕಡಿಮೆ ಖರ್ಚಿನ ವಿದ್ಯುತ್ಅನ್ನು ಬಳಸಿಕೊಂಡು ಅಭಿವೃದ್ಧಿ ಹೊಂದಿತು. ಈ ಉದ್ಯಮವು ನಗರದಲ್ಲಿನ ನಿವಾಸಗಳ ಮತ್ತು ವ್ಯಾಪಾರದ ಶಕ್ತಿಯ ವೆಚ್ಚಗಳ ಮೇಲೆ ಪ್ರಭಾವ ಬೀರುವುದರಿಂದ ಮತ್ತು ಅಲ್ಯೂಮಿನಿಯ ಉತ್ಪಾದನೆಗೆ ಸಂಬಂಧಿಸಿದ ಮಾಲೀನ್ಯದಿಂದ, ಇದು ರಾಜಕೀಯವಾಗಿ ಹೆಚ್ಚು ಒಳನುಗ್ಗಿಸುವ ಉದ್ಯಮಗಳಲ್ಲಿ ಒಂದಾಗಿದೆ.
ಲಾಜಿಸ್ಟಿಕ್ಸ್(ಸಾಗಣೆ ವ್ಯವಸ್ಥೆ)
ಪೋರ್ಟ್‌ಲ್ಯಾಂಡ್‌ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲೇ ಅತಿ ಹೆಚ್ಚು ಗೋಧಿಯನ್ನು ಹಡಗಿನಲ್ಲಿ ಸಾಗಣೆ ಮಾಡುವ ಒಂದು ನಗರವಾಗಿದೆ ಹಾಗೂ ಗೋಧಿಯನ್ನು ಸಾಗಿಸುವ ಪ್ರಪಂಚದಲ್ಲಿ ಎರಡನೇ ಅತಿದೊಡ್ಡ ಬಂದರಾಗಿದೆ. ಇಲ್ಲಿನ ಸಮುದ್ರದ ಬಂದರುಗಳು ಪ್ರತಿ ವರ್ಷ ಸುಮಾರು ೧೩ ದಶಲಕ್ಷ ಟನ್‌ಗಳಷ್ಟು ಸರಕುಗಳನ್ನು ನಿರ್ವಹಿಸುತ್ತವೆ ಹಾಗೂ ಇದು ರಾಷ್ಟ್ರದಲ್ಲೇ ಅತಿ ದೊಡ್ಡ ವಾಣಿಜ್ಯ ಒಣ-ಹಡುಗುಕಟ್ಟೆ(ಡ್ರೈ ಡಾಕ್)(ನೀರನ್ನು ಹೊರತೆಗೆಯಬಹುದಾದ ಹಡಗುಕಟ್ಟೆ)ಯನ್ನು ಹೊಂದಿದೆ. ಪೋರ್ಟ್ ಆಫ್ ಪೋರ್ಟ್‌ಲ್ಯಾಂಡ್‌ ನೀರಿನಿಂದ ಸುಮಾರು 80 miನಷ್ಟು ಎತ್ತರದಲ್ಲಿದ್ದರೂ U.S.ನ ಪಶ್ಚಿಮ ಕರಾಳವಳಿಯಲ್ಲಿನ ಮೂರನೇ ಅತಿದೊಡ್ಡ ಬಂದರಾಗಿದೆ.
ಸಾರಿಗೆ ವ್ಯವಸ್ಥೆ
ಪೋರ್ಟ್‌ಲ್ಯಾಂಡ್‌ ಮಹಾನಗರವು U.S.ನ ಪ್ರಮುಖ ನಗರಗಳಿಗೆ ಸಮಾನವಾದ ಸಾರಿಗೆ ವ್ಯವಸ್ಥೆಗಳನ್ನು ಹೊಂದಿದೆ. ಆದರೂ ಅರ್ಬನ್ ಗ್ರೋತ್ ಬೌಂಡರಿ(ನಗರದ ಬೆಳವಣಿಗೆಯ ಸೀಮೆ) ಮಿತಿಯಲ್ಲಿ ಪೂರ್ವ-ನಿಯಂತ್ರಕ ಭೂಬಳಕೆ ಯೋಜನೆ ಮತ್ತು ಸಾರಿಗೆ-ಆಧಾರಿತ ಅಭಿವೃದ್ಧಿಯ ಮೇಲಿನ ಒರೆಗಾನ್‌ನ ಪ್ರಾಧಾನ್ಯತೆಯು ನಿತ್ಯ ಪ್ರಯಾಣಿಕರಿಗೆ ಉತ್ತಮವಾಗಿ-ಅಭಿವೃದ್ಧಿ ಹೊಂದಿದ ಅನೇಕ ಆಯ್ಕೆಗಳನ್ನು ಒದಗಿಸುತ್ತದೆ.
ಪೋರ್ಟ್‌ಲ್ಯಾಂಡ್‌ನ ಕೆಲವರು ಅವರ ದಿನನಿತ್ಯದ ಪ್ರಯಾಣಕ್ಕೆ ಸಮೂಹ ಪ್ರಯಾಣದ ವಾಹನಗಳನ್ನು ಬಳಸುತ್ತಾರೆ. ೨೦೦೮ರಲ್ಲಿ ಪೋರ್ಟ್‌ಲ್ಯಾಂಡ್‌ನಲ್ಲಿ ೧೨.೬%ನಷ್ಟು ಪ್ರಯಾಣಿಕರು ಸಾರ್ವಜನಿಕ ಸಾರಿಗೆ ವ್ಯವಸ್ಥೆಯನ್ನು ಉಪಯೋಗಿಸುತ್ತಿದ್ದರು. ಟ್ರಿಮೆಟ್ ನಗರ ಮತ್ತು ಉಪನಗರಗಳನ್ನು ಸಂಪರ್ಕಿಸುವ ಹೆಚ್ಚಿನ ಬಸ್‌ ಮತ್ತು MAX (ಮೆಟ್ರೊಪೊಲಿಟನ್ ಏರಿಯಾ ಎಕ್ಸ್‌ಪ್ರೆಸ್‌ನ ಸಂಕ್ಷಿಪ್ತ ರೂಪ) ಲಘು ರೈಲು ವ್ಯವಸ್ಥೆಯನ್ನು ನಿರ್ವಹಿಸುತ್ತದೆ. ವೆಸ್ಟ್‌ಸೈಡ್ ಎಕ್ಸ್‌ಪ್ರೆಸ್ ಸರ್ವಿಸ್ ಅಥವಾ WES ಪೋರ್ಟ್‌ಲ್ಯಾಂಡ್‌ನ ಪಶ್ಚಿಮದ ಉಪನಗರಗಳಿಗೆ ನಿತ್ಯ ಪ್ರಯಾಣಿಕರ ರೈಲಾಗಿ ೨೦೦೯ರ ಫೆಬ್ರವರಿಯಲ್ಲಿ ಕಾರ್ಯಾರಂಭಗೊಂಡಿತು. ಇದು ಬೀವರ್ಟನ್ ಮತ್ತು ವಿಲ್ಸನ್‌ವಿಲ್ಲೆಅನ್ನು ಸಂಪರ್ಕಿಸುತ್ತದೆ. ಪೋರ್ಟ್‌ಲ್ಯಾಂಡ್‌ ಸ್ಟ್ರೀಟ್‌ಕಾರ್ ದಕ್ಷಿಣದ ಜಲಾಭಿಮುಖ ಪ್ರದೇಶಗಳಿಂದ ಹಿಡಿದು, ಪೋರ್ಟ್‌ಲ್ಯಾಂಡ್‌ ಸ್ಟೇಟ್ ಯೂನಿವರ್ಸಿಟಿ ಹಾಗೂ ಉತ್ತರದ ಸಮೀಪದ ಮನೆಗಳು ಮತ್ತು ಶಾಪಿಂಗ್ ಜಿಲ್ಲೆಗಳವರೆಗೆ ಕಾರ್ಯನಿರ್ವಹಿಸುತ್ತದೆ. ನಗರದ ಮಧ್ಯಭಾಗದಲ್ಲಿ ಕೇಂದ್ರೀಕೃತವಾದ ಒಂದು ಗೊತ್ತುಪಡಿಸಿದ ಭೌಗೋಳಿಕ ಪ್ರದೇಶವಾದ ಫ್ರೀ ರೈಲ್ ಜೋನ್‌ನಲ್ಲಿ ಟ್ರಿಮೆಟ್‌ನ MAX ಮತ್ತು ಸ್ಟ್ರೀಟ್‌ಕಾರ್ ಸಾರಿಗೆ ವ್ಯವಸ್ಥೆಯಲ್ಲಿನ ಪ್ರಯಾಣವು ಉಚಿತವಾಗಿರುತ್ತದೆ. ನಗರ ಮಧ್ಯದಲ್ಲಿ ಐದನೇ ಮತ್ತು ಆರನೇ ಅವೆನ್ಯೂಗಳು ಪೋರ್ಟ್‌ಲ್ಯಾಂಡ್‌ ಟ್ರಾನ್ಸಿಟ್ ಮಾಲ್‌ಅನ್ನು ಒಳಗೊಂಡಿವೆ. ಈ ಎರಡು ಮಾರ್ಗಗಳು ಮೂಲತಃ ಬಸ್ ಮತ್ತು ಲಘು ರೈಲು ಸಂಚಾರಕ್ಕೆ ಮೀಸಲಾಗಿದ್ದು, ಸೀಮಿತ ವಾಹನಗಳ ಪ್ರವೇಶಕ್ಕೆ ಅನುವು ಮಾಡಿಕೊಡುತ್ತದೆ. ಸಾರ್ವಜನಿಕ ಸಾರಿಗೆ ವ್ಯವಸ್ಥೆಯು ತೀವ್ರ ಪ್ರಮಾಣದಲ್ಲಿ ಅಭಿವೃದ್ಧಿ ಹೊಂದುತ್ತಿದೆ. ಎರಡು ಲಘು-ರೈಲು ಮಾರ್ಗಗಳು ಮಾತ್ರವಲ್ಲದೆ ಅನೇಕ ಸಾರಿಗೆ ವ್ಯವಸ್ಥೆಗಳನ್ನು ಸಂಪರ್ಕಿಸುವ ನಗರ ಮಧ್ಯಭಾಗದ ಹೊಸ ಸಾರಿಗೆ ಮಾರ್ಗವೊಂದು ನಿರ್ಮಾಣ ಹಂತದಲ್ಲಿದೆ. ಟ್ರಿಮೆಟ್ ಅದರ ಟ್ರಾನ್ಸಿಟ್‌ಟ್ರ್ಯಾಕರ್ ಒಂದಿಗೆ ಸರಿಯಾದ ಸಮಯದಲ್ಲಿ ಬಸ್ ಮತ್ತು ರೈಲುಗಳ ಸಂಚಾರದ ಜಾಡನ್ನು ಹಿಡಿಯುತ್ತದೆ. ಅಲ್ಲದೆ ಇದು ಸಾಫ್ಟ್‌ವೇರ್ ಅಭಿವೃದ್ಧಿಕಾರರಿಗೆ ದತ್ತಾಂಶ ಲಭ್ಯವಾಗುವಂತೆ ಮಾಡುತ್ತದೆ. ಇದರಿಂದ ಅವರು ಗಿರಾಕಿಗಳ ಆದೇಶಾನುಸಾರ ತಮ್ಮದೇ ಆದ ಪರಿಕರಗಳನ್ನು ತಯಾರಿಸಲು ಸುಲಭವಾಗುತ್ತದೆ.
I-5 ಪೋರ್ಟ್‌ಲ್ಯಾಂಡ್‌ಅನ್ನು ದಕ್ಷಿಣದಲ್ಲಿ ವಿಲ್ಲಾಮೆಟ್ಟೆ ಕಣಿವೆ, ದಕ್ಷಿಣದ ಒರೆಗಾನ್‌ ಮತ್ತು ಕ್ಯಾಲಿಫೋರ್ನಿಯಾ ಒಂದಿಗೆ ಹಾಗೂ ಉತ್ತರದಲ್ಲಿ ವಾಷಿಂಗ್ಟನ್‌ ಒಂದಿಗೆ ಸಂಪರ್ಕವನ್ನು ಕಲ್ಪಿಸುತ್ತದೆ. I-405 ನಗರದ ಮಧ್ಯಭಾಗದ ಪ್ರದೇಶಗಳ ಸುತ್ತಲೂ I-೫ ಒಂದಿಗೆ ಕುಣಿಕೆಯಂಥ ಮಾರ್ಗವಾಗಿ ರೂಪುಗೊಂಡಿದೆ. I-205 ಪೂರ್ವ ಭಾಗದಲ್ಲಿನ ಕುಣಿಕೆಯಂಥ ಮುಕ್ತ ಮಾರ್ಗವಾಗಿದೆ. ಇದು ಪೋರ್ಟ್‌ಲ್ಯಾಂಡ್‌ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದೊಂದಿಗೆ ಸಂಪರ್ಕಿಸುತ್ತದೆ. US 26 ಮಹಾನಗರದೊಳಗೆ ಪ್ರಯಾಣಿಸಲು ನೆರವಾಗುತ್ತದೆ. ಇದು ಪಶ್ಚಿಮದಲ್ಲಿ ಪೆಸಿಫಿಕ್ ಸಾಗರದವರೆಗೆ ಹಾಗೂ ಪೂರ್ವದಲ್ಲಿ ಮೌಂಟ್ ಹುಡ್‌ ಮತ್ತು ಕೇಂದ್ರ ಒರೆಗಾನ್‌‌ವರೆಗೆ ಹಬ್ಬಿಕೊಂಡಿದೆ. US 30 ನಗರದಾದ್ಯಂತ ಒಂದು ಮುಖ್ಯ, ಬೈಪಾಸ್ ಮತ್ತು ವ್ಯಾಪಾರೀ ಮಾರ್ಗವನ್ನು ಹೊಂದಿದೆ. ಇದು ಪಶ್ಚಿಮದಲ್ಲಿ ಒರೆಗಾನ್‌ನ ಆಸ್ಟೋರಿಯ‌ದಿಂದ ಹಿಡಿದು, ಒರೆಗಾನ್‌ನ ಗ್ರೆಶ್ಯಾಮ್‌ನ ಮೂಲಕ ಮತ್ತು ಪೂರ್ವದ ಹೊರನಗರಗಳವರೆಗೆ ವಿಸ್ತರಿಸುತ್ತದೆ ಹಾಗೂ I-84 ಒಂದಿಗೆ ಸಂಪರ್ಕಿಸಿ, ಇದಾಹೊ, ಬಾಯ್ಸೆನೆಡೆಗೆ ಸಾಗುತ್ತದೆ.
ಪೋರ್ಟ್‌ಲ್ಯಾಂಡ್‌ನ ಮುಖ್ಯ ವಿಮಾನ ನಿಲ್ದಾಣವಾದ ಪೋರ್ಟ್‌ಲ್ಯಾಂಡ್ ಇಂಟರ್‌ನ್ಯಾಷನಲ್ ಏರ್‌ಪೋರ್ಟ್‌ನಗರ ಮಧ್ಯಭಾಗದ ಈಶಾನ್ಯದಲ್ಲಿದ್ದು, ಕಾರಿನಲ್ಲಿ ಪ್ರಯಾಣಿಸಿದರೆ ಸುಮಾರು ೨೦ ನಿಮಿಷಗಳ (MAXನಿಂದಾದರೆ ೪೦ ನಿಮಿಷಗಳು)ಸಮಯ ತೆಗೆದುಕೊಳ್ಳುತ್ತದೆ. ಇದಲ್ಲದೆ ಪೋರ್ಟ್‌ಲ್ಯಾಂಡ್‌ ಒರೆಗಾನ್‌ನ ಏಕೈಕ ಸಾರ್ವಜನಿಕ ಬಳಕೆಯ ಹೆಲಿಕಾಪ್ಟರ್-ನಿಲ್ದಾಣವಾದ ಪೋರ್ಟ್‌ಲ್ಯಾಂಡ್‌ ಡೌನ್‌ಟೌನ್ ಹೆಲಿಪೋರ್ಟ್‌ಅನ್ನೂ ಹೊಂದಿದೆ. ರಾಷ್ಟ್ರೀಯ ಪ್ರಯಾಣಿಕರ ರೈಲು ವ್ಯವಸ್ಥೆಯಾದ ಆಮ್‌ಟ್ರ್ಯಾಕ್ ಪೋರ್ಟ್‌ಲ್ಯಾಂಡ್‌ಗೆ ಯೂನಿಯನ್ ಸ್ಟೇಷನ್‌ನಲ್ಲಿ ಮೂರು ಮಾರ್ಗಗಳಲ್ಲಿ ಸೇವೆಯನ್ನು ಒದಗಿಸುತ್ತದೆ. ದೀರ್ಘ-ದೂರದ ರೈಲು ಮಾರ್ಗಗಳೆಂದರೆ - ಕೋಸ್ಟ್ ಸ್ಟಾರ್‌ಲೈಟ್ (ಲಾಸ್ ಏಂಜಲೀಸ್‌ನಿಂದ ಸಿಯಾಟಲ್‌ವರೆಗೆ ಸೇವೆಯನ್ನು ಒದಗಿಸುತ್ತದೆ‌) ಮತ್ತು ಎಂಪೈರ್ ಬಿಲ್ಡರ್ (ಪೋರ್ಟ್‌ಲ್ಯಾಂಡ್‌ನಿಂದ ಚಿಕಾಗೊವರೆಗೆ ಸೇವೆಯನ್ನು ಒದಗಿಸುತ್ತದೆ‌). ಆಮ್‌ಟ್ರ್ಯಾಕ್ ಕಾಸ್ಕೇಡ್ಸ್ ನಿತ್ಯ ಪ್ರಯಾಣಿಕರ ರೈಲುಗಳು ಬ್ರಿಟಿಷ್ ಕೊಲಂಬಿಯಾದ ವ್ಯಾಂಕವರ್‌ ಮತ್ತು ಒರೆಗಾನ್‌‌ನ ಯೂಜೀನ್ ಮಧ್ಯೆ ಕಾರ್ಯ ನಿರ್ವಹಿಸುತ್ತದೆ ಹಾಗೂ ಇವು ಪೋರ್ಟ್‌ಲ್ಯಾಂಡ್‌ನಲ್ಲಿ ಪ್ರತಿ ದಿನ ಅನೇಕ ಬಾರಿ ಓಡುತ್ತವೆ.
ಈ ನಗರವು ವಿಶೇಷವಾಗಿ ನಗರದ ಬೈಸಿಕಲಿಂಗ್‌ಗೆ ಬೆಂಬಲವಾಗಿದೆ. ಅಲ್ಲದೆ ಅದರ ಮಾರ್ಗಗಳ ಜಾಲಕ್ಕೆ ಹಾಗೂ ಇತರ ಸೈಕಲ್-ಸ್ನೇಹಿ ಸೇವೆಗಳಿಂದಾಗಿ ಲೀಗ್ ಆಫ್ ಅಮೆರಿಕನ್ ಬೈಸಿಕಲಿಸ್ಟ್ಸ್‌ಮತ್ತಿತರರು ಅದನ್ನು ಗುರುತಿಸಿದ್ದಾರೆ. ಪೋರ್ಟ್‌ಲ್ಯಾಂಡ್ ಪ್ರಪಂಚದ ಹೆಚ್ಚು ಸೈಕಲ್-ಸೇವೆಯನ್ನು ಹೊಂದಿರುವ ನಗರಗಳಲ್ಲೇ ಅಗ್ರ ಸ್ಥಾನದಲ್ಲಿದೆ. ಬೈಸಿಕಲ್ ಟ್ರಾನ್ಸ್‌ಪೋರ್ಟೇಶನ್ ಅಲೈಯನ್ಸ್ ವಾರ್ಷಿಕವಾಗಿ ಬೈಸಿಕಲ್ ಕಮ್ಯೂಟ್ ಚಾಲೆಂಜ್ಅನ್ನು ಪ್ರಾಯೋಜಿಸುತ್ತದೆ. ಇದರಲ್ಲಿ ಸಾವಿರಾರು ನಿತ್ಯ ಪ್ರಯಾಣಿಕರು ಅವರು ಪ್ರಯಾಣಿಸಿದ ದೂರ ಮತ್ತು ಪ್ರಯಾಣದ ಆವರ್ತನೆಯ ಆಧಾರದಲ್ಲಿ ಬಹುಮಾನ ಮತ್ತು ಮನ್ನಣೆಗಾಗಿ ಸ್ಪರ್ಧಿಸುತ್ತಾರೆ. ಸರಿಸುಮಾರು ೮%ನಷ್ಟು ಪ್ರಯಾಣಿಕರು ಬೈಕ್‌ನಲ್ಲಿ ಕೆಲಸಕ್ಕೆ ಹೋಗುತ್ತಾರೆ. ಇದು U.S.ನ ಇತರ ಪ್ರಮುಖ ನಗರಗಳಿಗಿಂತ ಹೆಚ್ಚಿನ ಪ್ರಮಾಣವಾಗಿದೆ ಹಾಗೂ ರಾಷ್ಟ್ರದ ಸರಾಸರಿ ಪ್ರಮಾಣಕ್ಕಿಂತ ೧೦ ಪಟ್ಟು ಅಧಿಕವಾಗಿದೆ. ಜಿಪ್‌ಕಾರ್ ಮತ್ತು U ಕಾರ್ ಶೇರ್‌ನ ಮೂಲಕ ಕಾರಿನ ಬಳಸುವಿಕೆಯು ನಗರದ ಮತ್ತು ಕೆಲವು ಒಳ ಉಪನಗರಗಳ ನಿವಾಸಿಗರಿಗೆ ಲಭ್ಯವಿರುತ್ತದೆ. ಪೋರ್ಟ್‌ಲ್ಯಾಂಡ್‌ ಪ್ರಯಾಣಿಕರ ತೂಗು-ಕೇಬಲ್-ಹಾದಿ ಪೋರ್ಟ್‌ಲ್ಯಾಂಡ್‌ ಏರಿಯಲ್ ಟ್ರ್ಯಾಮ್‌ಅನ್ನು ಹೊಂದಿದೆ. ಇದು ವಿಲ್ಲಾಮೆಟ್ಟೆ ನದಿಯಲ್ಲಿರುವ ಸೌತ್ ವಾಟರ್‌ಫ್ರಂಟ್ ಡಿಸ್ಟ್ರಿಕ್ಟ್‌ ಮತ್ತು ಮಾರ್ಕ್ವ್ಯಾಮ್ ಬೆಟ್ಟದ ಮೇಲಿರುವ ಒರೆಗಾನ್ ಹೆಲ್ತ್ ಆಂಡ್ ಸೈನ್ಸ್ ಯೂನಿವರ್ಸಿಟಿಯ ಮಧ್ಯೆ ಸಂಪರ್ಕ ಕಲ್ಪಿಸುತ್ತದೆ.
ಪೋರ್ಟ್‌ಲ್ಯಾಂಡ್‌ ಐದು ಒಳಾಂಗಣ ಸ್ಕೇಟ್-ಪಾರ್ಕ್‌ಗಳನ್ನು ಹೊಂದಿದೆ. ಅಲ್ಲದೆ ಇದು ಐತಿಹಾಸಿಕವಾಗಿ ಮಹತ್ವಪೂರ್ಣವಾದ ಬರ್ನ್‌ಸೈಡ್ ಸ್ಕೇಟ್-ಪಾರ್ಕ್‌ಗೆ ತಾಣವಾಗಿದೆ. ಇತ್ತೀಚಿನ ಗೇಬ್ರಿಯಲ್ ಸ್ಕೇಟ್-ಪಾರ್ಕ್ ೨೦೦೮ರ ಜುಲೈ ೧೨ರಂದು ಪ್ರವೇಶಕ್ಕೆ ಮುಕ್ತವಾಯಿತು. ಮತ್ತಷ್ಟು ಹದಿನಾಲ್ಕು ಸ್ಕೇಟ್‌ಪಾರ್ಕ್‌ಗಳು ನಿರ್ಮಾಣ ಹಂತದಲ್ಲಿವೆ. ದ ವಾಲ್ ಸ್ಟ್ರೀಟ್ ಜರ್ನಲ್ ಪೋರ್ಟ್‌ಲ್ಯಾಂಡ್‌ಅನ್ನು "ಅಮೆರಿಕಾದಲ್ಲೇ ಅತ್ಯಂತ ಹೆಚ್ಚು ಸ್ಕೇಟ್‌ಬೋರ್ಡ್-ಸ್ನೇಹಿ ನಗರ"ವೆಂದು ಹೇಳಿದೆ.
ಕಾನೂನು ಮತ್ತು ಸರ್ಕಾರ
ಪೋರ್ಟ್‌ಲ್ಯಾಂಡ್‌ ನಗರದಲ್ಲಿ ಪೋರ್ಟ್‌ಲ್ಯಾಂಡ್‌ ಸಿಟಿ ಕೌನ್ಸಿಲ್ ಆಡಳಿತ ನಡೆಸುತ್ತದೆ. ಇದು ಮೇಯರ್ ಮತ್ತು ನಾಲ್ಕು ಕಮೀಷನರ್‌ಗಳನ್ನು ಹಾಗೂ ಒಬ್ಬ ಲೆಕ್ಕಪರೀಕ್ಷಕನನ್ನು ಒಳಗೊಂಡಿದೆ. ಇವರೆಲ್ಲರನ್ನು ನಾಲ್ಕು ವರ್ಷಾವಧಿಯಲ್ಲಿ ಕಾರ್ಯನಿರ್ವಹಿಸುವುದಕ್ಕಾಗಿ ನಗರದಾದ್ಯಂತದಿಂದ ಚುನಾಯಿಸಲಾಗುತ್ತದೆ. ಲೆಕ್ಕಪರೀಕ್ಷಕರು ಇತಿಮಿತಿಗಳನ್ನು(ಚೆಕ್ಸ್ ಅಂಡ್ ಬ್ಯಾಲೆನ್ಸಸ್) ಕಮೀಷನ್ ಸ್ವರೂಪದ ಸರ್ಕಾರದಲ್ಲಿ ಒದಗಿಸುತ್ತಾರೆ ಹಾಗೂ ಸಾರ್ವಜನಿಕ ಸಂಪನ್ಮೂಲಗಳ ಬಳಕೆಗಾಗಿ ಉತ್ತರದಾಯಿತ್ವ ಹೊಂದಿರುತ್ತಾರೆ. ಇದಕ್ಕೆ ಹೆಚ್ಚುವರಿಯಾಗಿ, ಲೆಕ್ಕಪರೀಕ್ಷಕನು ನಗರದ ಸರ್ಕಾರದ ಅನೇಕ ವಿಷಯಗಳ ಮಾಹಿತಿ ಮತ್ತು ವರದಿಗಳ ಬಗ್ಗೆ ತಿಳಿಯಲು ಅವಕಾಶ ಕಲ್ಪಿಸಿ ಕೊಡುತ್ತಾನೆ.
ನಗರದ ಆಫೀಸ್ ಆಫ್ ನೈಬರ್‌ಹುಡ್ ಇನ್ವಾಲ್ವ್‌ಮೆಂಟ್, ನಗರದ ಸರ್ಕಾರ ಮತ್ತು 95 ನೆರೆಯ ಸಂಘಗಳ ನಡುವೆ ನಾಲೆಯಾಗಿ ಕಾರ್ಯನಿರ್ವಹಿಸುತ್ತದೆ. ಈ ಸಂಘಗಳು ಒಂದುಗೂಡಿ ಏಳು ಒಕ್ಕೂಟಗಳಾಗಿವೆ.
ಪೋರ್ಟ್‌ಲ್ಯಾಂಡ್‌ ಮತ್ತು ಅದರ ಸುತ್ತಮುತ್ತಲ ಮಹಾನಗರದ ಪ್ರದೇಶಗಳಲ್ಲಿ ಮೆಟ್ರೊ ಆಡಳಿತ ನಡೆಸುತ್ತದೆ. ಇದು ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ನೇರವಾಗಿ ಚುನಾಯಿಸಲಾಗುವ ಏಕೈಕ ಪ್ರಾದೇಶಿಕ ಸರ್ಕಾರವಾಗಿದೆ. ಮೆಟ್ರೊದ ಸನ್ನದು ಭೂಬಳಕೆ ಮತ್ತು ಸಾರಿಗೆ ವ್ಯವಸ್ಥೆ ಯೋಜನೆ, ಭಾರಿ ತ್ಯಾಜ್ಯ ವಿಲೇವಾರಿ ಹಾಗೂ ನಕ್ಷೆ ಅಭಿವೃದ್ಧಿಯನ್ನು ಒಳಗೊಂಡಿದೆ. ಇದು ಒರೆಗಾನ್ ಕನ್ವೆನ್ಶನ್ ಸೆಂಟರ್, ಒರೆಗಾನ್ ಜೂ, ಪೋರ್ಟ್‌ಲ್ಯಾಂಡ್‌ ಸೆಂಟರ್ ಫಾರ್ ದಿ ಪರ್ಫಾರ್ಮಿಂಗ್ ಆರ್ಟ್ಸ್ ಮತ್ತು ಪೋರ್ಟ್‌ಲ್ಯಾಂಡ್‌ ಮೆಟ್ರೊಪೊಲಿಟನ್ ಎಕ್ಸ್‌ಪೊಸಿಶನ್ ಸೆಂಟರ್ ಮೊದಲಾದವುಗಳ ಸ್ವಾಮ್ಯ ಹೊಂದಿದೆ ಮತ್ತು ನಿರ್ವಹಿಸುತ್ತದೆ. ಮುಲ್ಟ್ನೊಮಾಹ್ ಕೌಂಟಿ ಸರ್ಕಾರವೂ ಸಹ ಪೋರ್ಟ್‌ಲ್ಯಾಂಡ್‌ ನಗರಕ್ಕೆ ಅನೇಕ ಸೇವೆಗಳನ್ನು ಒದಗಿಸುತ್ತದೆ. ಅದರೊಂದಿಗೆ ಪಶ್ಚಿಮ ಮತ್ತು ದಕ್ಷಿಣದಲ್ಲಿ ವಾಷಿಂಗ್ಟನ್‌ ಮತ್ತು ಕ್ಲ್ಯಾಕಮಾಸ್‌ ಕೌಂಟಿಗಳೂ ಸಹ ಸೇರಿಕೊಂಡಿವೆ.
೧೯೫೦ರಿಂದ ಈಚೆಗೆ ಪೋರ್ಟ್‌ಲ್ಯಾಂಡ್‌, ಸರ್ಕಾರದ ಎಲ್ಲಾ ಮಟ್ಟಗಳಲ್ಲಿ ಹೆಚ್ಚಾಗಿ ಡೆಮೋಕ್ರೆಟಿಕ್ ಪಕ್ಷಕ್ಕೆ ಬಲವಾದ ಒಲವು ಹೊಂದಿತ್ತು. ಪ್ರಾದೇಶಿಕ ಚುನಾವಣೆಗಳು ನಿಷ್ಪಕ್ಷಪಾತವಾಗಿದ್ದರೂ ಸಹ, ನಗರದಲ್ಲಿ ಚುನಾಯಿತರಾದ ಹೆಚ್ಚಿನ ಅಧಿಕಾರಿಗಳು ಡೆಮೊಕ್ರೆಟಿಕ್ ಪಕ್ಷದವರಾಗಿದ್ದಾರೆ. ಡೆಮೊಕ್ರೆಟಿಕ್ ಪಕ್ಷದವರು ಒರೆಗಾನ್ ಶಾಸಕಾಂಗ‌ಕ್ಕೆ ಪ್ರತಿನಿಧಿಸಿದ ನಿಯೋಗದಲ್ಲಿ ಪ್ರಾಬಲ್ಯ ಹೊಂದಿದ್ದಾರೆ.
ಫೆಡರಲ್ ವಿಧಾನದಿಂದ, ಪೋರ್ಟ್‌ಲ್ಯಾಂಡ್‌ ಮೂರು ಕಾಂಗ್ರೆಸ್ಸೀಯ ಜಿಲ್ಲೆ‌ಗಳಾಗಿ ವಿಭಾಗಿಸಲ್ಪಡುತ್ತದೆ. ನಗರದ ಹೆಚ್ಚಿನ ಭಾಗವು 3ನೇ ಡಿಸ್ಟ್ರಿಕ್ಟ್‌ಯಲ್ಲಿ ಕಂಡುಬರುತ್ತದೆ. ಇದನ್ನು ಅರ್ಲ್ ಬ್ಲುಮೆನಾರ್ ಪ್ರತಿನಿಧಿಸುತ್ತಿದ್ದರು. ಅವರು ಈ ನಗರದ ಕೌನ್ಸಿಲ್‌ನ್ನು ೧೯೮೬ರಿಂದ ೧೯೯೬ರಲ್ಲಿ ಕಾಂಗ್ರೆಸ್‌ಗೆ ಚುನಾಯಿತನಾಗುವವರೆಗೆ ಸೇವೆ ಸಲ್ಲಿಸಿದರು. ವಿಲ್ಲಾಮೆಟ್ಟೆ ನದಿಯ ಪಶ್ಚಿಮಕ್ಕಿರುವ ನಗರದ ಹೆಚ್ಚಿನ ಪ್ರದೇಶವು ಡೇವಿಡ್ ವು ಪ್ರಾತಿನಿಧ್ಯದ 1ನೇ ಡಿಸ್ಟ್ರಿಕ್ಟ್‌ನ ಭಾಗವಾಗಿದೆ. ನಗರದ ಸಣ್ಣ ಭಾಗವೊಂದು 5ನೇ ಡಿಸ್ಟ್ರಿಕ್ಟ್‌‌ನಲ್ಲಿದೆ. ಇದನ್ನು ಕುರ್ಟ್ ಸ್ಕ್ರೇಡರ್ ಪ್ರತಿನಿಧಿಸುತ್ತಾರೆ. ಈ ಮೂರೂ ಸಹ ಡೆಮೊಕ್ರೆಟಿಕ್ ಪಕ್ಷಗಳಿಂದ ಪ್ರತಿನಿಧಿಸಲ್ಪಡುತ್ತವೆ; ೧೯೭೫ರಿಂದ ಒಬ್ಬ ರಿಪಬ್ಲಿಕನ್‌ಕೂಡ ಪೋರ್ಟ್‌ಲ್ಯಾಂಡ್‌ನ ಪ್ರಮುಖ ಭಾಗವನ್ನು ಪ್ರತಿನಿಧಿಸಿಲ್ಲ. ಒರೆಗಾನ್‌ನ ಇಬ್ಬರು ಸೆನೆಟರ್‌ಗಳೂ, ರಾನ್ ವೈಡನ್ ಮತ್ತು ಜೆಫ್ ಮರ್ಕ್ಲೆ, ಪೋರ್ಟ್‌ಲ್ಯಾಂಡ್‌ನವರಾಗಿದ್ದಾರೆ. ೨೦೦೯ರಲ್ಲಿ ಆಯ್ಕೆಯಾದ ಪೋರ್ಟ್‌ಲ್ಯಾಂಡ್‌ನ ಪ್ರಸ್ತುತ ಮೇಯರ್ ಸ್ಯಾಮ್ ಆಡಮ್ಸ್ ನಗರದ ಮೊದಲ ಬಹಿರಂಗಗೊಂಡ ಸಲಿಂಗಕಾಮಿ ಮೇಯರ್ ಆಗಿದ್ದಾರೆ. ಆ ಸಂದರ್ಭದಲ್ಲಿ ಪೋರ್ಟ್‌ಲ್ಯಾಂಡ್‌ U.S.ನಲ್ಲೇ GLBT ಮೇಯರ್ಅನ್ನು ಹೊಂದಿದ ಅತಿದೊಡ್ಡ ನಗರವಾಯಿತು. ವಿವಾಹವು ಒಬ್ಬ ಪುರುಷ ಮತ್ತು ಒಬ್ಬ ಮಹಿಳೆಯ ನಡುವೆ ಎಂದು ವ್ಯಾಖ್ಯಾನಿಸಿ,ಸಲಿಂಗ-ವಿವಾಹವನ್ನು ರದ್ದುಗೊಳಿಸಬೇಕೆಂದು ಒರೆಗಾನ್ ಸಂವಿಧಾನವನ್ನು ತಿದ್ದುಪಡಿ ಮಾಡಿದ ಒರೆಗಾನ್ ಬ್ಯಾಲಟ್ ಮೆಶರ್ 36ಕ್ಕೆ ೦೦೪ರಲ್ಲಿ ಮುಲ್ಟ್‌ನೋಮಾ ಕೌಂಟಿಯು, ೫೯.೭%ನಷ್ಟು ಪ್ರಮಾಣದಲ್ಲಿ ವಿರೋಧದ ಮತ ಚಲಾಯಿಸಿತು. ಈ ಕಾಯಿದೆಯು ರಾಜ್ಯವ್ಯಾಪಿ ೫೬.೬%ನಷ್ಟು ಮತದೊಂದಿಗೆ ಅನುಮೋದನೆ ಪಡೆದಿತ್ತು. ಒರೆಗಾನ್ ಸ್ಟೇಟ್ ಯೂನಿವರ್ಸಿಟಿಗೆ ನೆಲೆಯಾಗಿರುವ ಕಾರ್ವಾಲಿಸ್‌ಅನ್ನು ಹೊಂದಿರುವ ಬೆಂಟನ್ ಕೌಂಟಿಯು ಈ ಉಪಕ್ರಮ ವಿಫಲಗೊಂಡ ಮತ್ತೊಂದು ಕೌಂಟಿಯಾಗಿತ್ತು.
ಯೋಜನೆ ಮತ್ತು ಅಭಿವೃದ್ಧಿ
ಈ ನಗರದಲ್ಲಿ ಅನೇಕ ಯೋಜನೆಗಳನ್ನು ೧೯೦೩ರಷ್ಟು ಹಿಂದೆಯೇ ಯೋಜಿಸಲಾಗಿತ್ತು. ವಾಷಿಂಗ್ಟನ್‌ ಪಾರ್ಕ್ ಮತ್ತು ನಗರದ ಅನೇಕ ಉದ್ಯಾನಗಳನ್ನು ಸಂಪರ್ಕಿಸುವ ರಾಷ್ಟ್ರದ ಅತ್ಯುತ್ತಮ ಹಸಿರು ಮಾರ್ಗ 40 ಮೈಲ್ ಲೂಪ್‌ ಮೊದಲಾದವುಗಳ ಅಭಿವೃದ್ಧಿ ಕಾರ್ಯವು ಆರಂಭವಾಯಿತು.
ಪೋರ್ಟ್‌ಲ್ಯಾಂಡ್‌ಅನ್ನು ಹೆಚ್ಚಾಗಿ ಪ್ರಬಲ ಭೂಬಳಕೆ ಯೋಜನೆ ನಿಯಂತ್ರಣಗಳನ್ನು ಹೊಂದಿದ ಮಾದರಿ ನಗರವೆಂದು ಹೇಳಲಾಗುತ್ತದೆ; ಇದು ೧೯೭೩ರಲ್ಲಿ ಗವರ್ನರ್ ಟಾಮ್ ಮ್ಯಾಕ್‌ಕಾಲ್‌ ರಾಜ್ಯದಾದ್ಯಂತ ಚಾಲ್ತಿಗೆ ತಂದ ಭೂಸಂರಕ್ಷಣಾ ನಿಯಮಗಳಿಂದ ಹಾಗೂ ನಿರ್ದಿಷ್ಟವಾಗಿ ಪ್ರತಿ ನಗರ ಮತ್ತು ಮಹಾನಗರ ಪ್ರದೇಶಗಳಲ್ಲಿ ಅರ್ಬನ್ ಗ್ರೋತ್ ಬೌಂಡರಿಯ ಅವಶ್ಯಕತೆಯ ಫಲವಾಗಿತ್ತು. ಇದಕ್ಕೆ ವಿರುದ್ಧವಾದ ಕೆಲವು ಅಥವಾ ಯಾವುದೇ ನಿಯಂತ್ರಣಗಳನ್ನು ಹೊಂದಿರದ ವ್ಯವಸ್ಥೆಯು ವಿಶಿಷ್ಟವಾಗಿ ಟೆಕ್ಸಾಸ್‌ನ ಹೌಸ್ಟನ್ ನಗರದಲ್ಲಿ ಕಂಡುಬರುತ್ತದೆ.
೧೯೭೯ರಲ್ಲಿ ಬಳಕೆಗೆ ಬಂದ ಪೋರ್ಟ್‌ಲ್ಯಾಂಡ್‌ನ ಅರ್ಬನ್ ಗ್ರೋತ್ ಬೌಂಡರಿಯು ಪಟ್ಟಣದ ಪ್ರದೇಶಗಳನ್ನು (ಇಲ್ಲಿ ಹೆಚ್ಚಿನ ಸಾಂದ್ರತೆಯ ಅಭಿವೃದ್ಧಿಗೆ ಪ್ರೋತ್ಸಾಹ ಹಾಗೂ ಗಮನ) ಸಾಂಪ್ರದಾಯಿಕ ಒಕ್ಕಲು ಜಮೀನು ಪ್ರದೇಶಗಳಿಂದ (ಇಲ್ಲಿ ವ್ಯವಸಾಯವಲ್ಲದ ಅಭಿವೃದ್ಧಿ ಕಾರ್ಯಗಳ ಮೇಲಿನ ನಿರ್ಬಂಧಗಳು ಬಹಳ ಕಟ್ಟುನಿಟ್ಟಾಗಿರುತ್ತದೆ) ಪ್ರತ್ಯೇಕಿಸುತ್ತದೆ. ವಾಹನಗಳ ಬಳಕೆಯಿಂದ ಅನೇಕ ಪ್ರದೇಶಗಳು ತನ್ನ ಮುಖ್ಯ ನಗರಗಳನ್ನು ನಿರ್ಲಕ್ಷಿಸಿ,ಅಂತಾರಾಜ್ಯ ಹೆದ್ದಾರಿಗಳುದ್ದಕ್ಕೂ ವಸತಿಪ್ರದೇಶಗಳಲ್ಲಿ, ಉಪನಗರಗಳಲ್ಲಿ ಅಭಿವೃದ್ಧಿಗೆ ಆದ್ಯತೆ ನೀಡುವ ಯುಗದಲ್ಲಿ ಈ ಬೆಳವಣಿಗೆ ಅಸಾಮಾನ್ಯವಾಗಿದೆ.
ಜನಸಂಖ್ಯೆ ಹೆಚ್ಚಾದಂತೆ ಹಾಗೂ ಅರ್ಬನ್ ಗ್ರೋತ್ ಬೌಂಡರಿಯ ಮಿತಿಯಲ್ಲಿನ ಅಭಿವೃದ್ಧಿ ಹೊಂದದ ಭೂಮಿಯು ಕ್ಷೀಣಿಸಿದಂತೆ, ನಿಯಮಗಳನ್ನು ಬದಲಾಯಿಸುವ ಅಥವಾ ಸಡಿಲಗೊಳಿಸುವ ಬಗ್ಗೆ ಒತ್ತಡವು ಹೆಚ್ಚಾಯಿತು. ವಾಷಿಂಗ್ಟನ್‌ ಕೌಂಟಿಯಲ್ಲಿನ ನೈಕ್ ಮತ್ತು ಇಂಟೆಲ್ ಎಂಬ ಎರಡು ಪ್ರಮುಖ ಉದ್ಯೋಗ ನೀಡುವ ಸಂಸ್ಥೆಗಳ ಶೀಘ್ರ ಬೆಳವಣಿಗೆಯು ಈ ಒತ್ತಡವನ್ನು ಇನ್ನಷ್ಟು ಪ್ರಬಲಗೊಳಿಸಿತು.
ಮೂಲತಃ ರಾಜ್ಯ ನಿಯಮಗಳು ಅರ್ಬನ್ ಗ್ರೋತ್ ಬೌಂಡರಿಗಳನ್ನು ವಿಸ್ತರಿಸುವ ನಿಬಂಧನೆಗಳನ್ನು ಒಳಗೊಂಡಿತ್ತು. ಆದರೆ ವಿಮರ್ಶಕರು ಇದು ನೆರವೇರುವುದಿಲ್ಲವೆಂದು ಅಭಿಪ್ರಾಯ ಪಟ್ಟರು. ೧೯೯೫ರಲ್ಲಿ ರಾಜ್ಯವು ಕಾನೂನೊಂದನ್ನು ಅನುಮೋದಿಸಿತು. ಅದರ ಪ್ರಕಾರ ನಗರಗಳು ಯೋಜಿತ ಬೆಳವಣಿಗೆ ಮಟ್ಟಗಳಲ್ಲಿ ಮುಂದಿನ ೨೦ ವರ್ಷಗಳಲ್ಲಿ ವಸತಿಗಳನ್ನು ಪೂರೈಸಲು ಸಾಕಷ್ಟು ಅಭಿವೃದ್ಧಿಗೊಳಿಸದ ಭೂಮಿಯನ್ನು ಒದಗಿಸಲು UGBಗಳನ್ನು ವಿಸ್ತರಿಸಬೇಕಾಗಿತ್ತು.
ಮೇಯರ್ ನೈಲ್ ಗೋಲ್ಡ್‌ಸ್ಕ್ಮಿತ್ ೧೯೭೦ರ ದಶಕದಲ್ಲಿ ಸಂಜೆ ೫ ಗಂಟೆಯ ನಂತರ ಖಾಲಿಯಾಗಿ ಕಾಣುತ್ತಿದ್ದ ನಗರದ ಮಧ್ಯಭಾಗದಲ್ಲಿ ನಿವಾಸಗಳನ್ನು ನಿರ್ಮಿಸಿ,ಅದಕ್ಕೆ ಮರುಚೈತನ್ಯ ನೀಡುವ ಪ್ರತಿಪಾದಕರಾದರು. ಈ ಪ್ರಯತ್ನವು ೩೦ ವರ್ಷಗಳಿಂದ ಗಮನಾರ್ಹ ಪ್ರಭಾವವನ್ನು ಬೀರಿತು. ಇದರಿಂದಾಗಿ ೩ ಪ್ರದೇಶಗಳಲ್ಲಿ ಸಾವಿರಾರು ಹೊಸ ನಿವಾಸಗಳು ನಿರ್ಮಾಣಗೊಂಡವು: ಪೋರ್ಟ್‌ಲ್ಯಾಂಡ್‌ ಸ್ಟೇಟ್ ಯೂನಿವರ್ಸಿಟಿಯ ಉತ್ತರದಲ್ಲಿ (I-೪೦೫ ಮುಕ್ತಮಾರ್ಗ, SW ಬ್ರಾಡ್‌ವೇ ಮತ್ತು SW ಟೈಲರ್ ಸ್ಟ್ರೀಟ್‌ ಮಧ್ಯೆ); ಮಾರ್ಕ್ವ್ಯಾಮ್ (I-೫) ಸೇತುವೆಯಡಿಯಲ್ಲಿ ಜಲಾಭಿಮುಖ ಪ್ರದೇಶದುದ್ದಕ್ಕೂ ರಿವರ್‌ಪ್ಲೇಸ್ ಅಭಿವೃದ್ಧಿ; ಹಾಗೂ ಮುಖ್ಯವಾಗಿ ಪರ್ಲ್ ಡಿಸ್ಟ್ರಿಕ್ಟ್‌‌ನಲ್ಲಿ (I-೪೦೫, ಬರ್ನ್‌ಸೈಡ್ ಸ್ಟ್ರೀಟ್, NW ನಾರ್ತ್‌ರಪ್ ಸ್ಟ್ರೀಟ್ ಮತ್ತು NW ೯ನೇ ಅವೆನ್ಯೂ ಮಧ್ಯೆ).
ಗ್ರಿಸ್ಟ್ ನಿಯತಕಾಲಿಕದ ಪ್ರಕಾರ ಪೋರ್ಟ್‌ಲ್ಯಾಂಡ್‌, ಐಸ್‌ಲ್ಯಾಂಡ್‌ನ ರೇಕ್ಜಾವಿಕ್ ಅನ್ನು ಹಿಂದಿಕ್ಕಿ ಪ್ರಪಂಚದಲ್ಲೇ ಎರಡನೇ ಅತಿ ಹೆಚ್ಚು ಪರಿಸರ-ಸ್ನೇಹಿ ಅಥವಾ "ಹಸಿರು" ನಗರವಾಗಿದೆ. ೨೦೧೦ರಲ್ಲಿ Move.com ಅದರ "ಪ್ರಮುಖ ೧೦ ಅತ್ಯಂತ ಹೆಚ್ಚು ಹಸಿರು ನಗರಗಳ" ಪಟ್ಟಿಯಲ್ಲಿ ಪೋರ್ಟ್‌ಲ್ಯಾಂಡ್‌‌ಗೆ ಒಂದು ಸ್ಥಾನವನ್ನು ನೀಡಿದೆ.
ವಾಕ್‌ಸ್ವಾತಂತ್ರ್ಯ
"ಪೋರ್ಟ್‌ಲ್ಯಾಂಡ್‌ನಲ್ಲಿ ವಾರ್ಷಿಕವರ್ಲ್ಡ್ ನೇಕೆಡ್ ಬೈಕ್ ರೈಡ್ ‌ಸುಸ್ಥಿರ ಸಂಪ್ರದಾಯವಾಗಿದೆ" ಎಂಬ ಆಧಾರದ ಮೇಲೆ ೨೦೦೮ ನವೆಂಬರ್‌ನಲ್ಲಿ ನಗ್ನ ಸೈಕಲ್-ಸವಾರನ ವಿರುದ್ಧದ ಆಪಾದನೆಯನ್ನು ನ್ಯಾಯಾಧೀಶರೊಬ್ಬರು ರದ್ದುಗೊಳಿಸಿದರು. ೨೦೦೯ರ ನೇಕೆಡ್ ಬೈಕ್ ರೈಡ್ ಯಾವುದೇ ಗಮನಾರ್ಹ ಘಟನೆಗಳಿಲ್ಲದೆ ನಡೆಯಿತು. ನಗರ ಪೊಲೀಸರು ಸಂಚಾರ ಚೌಕಗಳನ್ನು ನಿರ್ವಹಿಸಿದರು. ಸುಮಾರು ೩೦೦೦ರಿಂದ ೫೦೦೦ರಷ್ಟು ಸ್ಪರ್ಧಿಗಳು ಭಾಗವಹಿಸಿದ್ದರೆಂದು ಅಂದಾಜಿಸಲಾಗಿದೆ.
ಹಿಂಸಾತ್ಮಕ ಪ್ರತಿಕ್ರಿಯೆ ನೀಡುವುದಕ್ಕೆ ಪ್ರೇರೇಪಿಸುವ ಸಾಧ್ಯತೆಯಿದ್ದ ವ್ಯಕ್ತಿಯೊಬ್ಬನನ್ನು ಸಾರ್ವಜನಿಕವಾಗಿ ಅವಮಾನಿಸುವುದನ್ನು ನಿರ್ಬಂಧಿಸುವ ರಾಜ್ಯದ ಕಾನೂನನ್ನು ಪೋರ್ಟ್‌ಲ್ಯಾಂಡ್‌ನಲ್ಲಿ ಪರೀಕ್ಷಿಸಲಾಯಿತು ಹಾಗೂ ಅದು ರಕ್ಷಿತ ವಾಕ್‌ಸ್ವಾತಂತ್ರ್ಯವನ್ನು ಉಲ್ಲಂಘಿಸುತ್ತದೆ ಮತ್ತು ಅಸಂವಿಧಾನಿಕ ಎಂದು ಸ್ಟೇಟ್ ಸುಪ್ರೀಮ್ ಕೋರ್ಟ್‌ ಅದನ್ನು ಸರ್ವಾನುಮತದಿಂದ ರದ್ದುಗೊಳಿಸಿತು.
ಜನಸಂಖ್ಯಾಶಾಸ್ತ್ರ
ಒರೆಗಾನ್ ರಾಜ್ಯ ಸರಾಸರಿ ಪ್ರಮಾಣಕ್ಕೆ ಹೋಲಿಸಿದರೆ, ಪೋರ್ಟ್‌ಲ್ಯಾಂಡ್‌ನ ಮಧ್ಯದ ನಿವಾಸದ ಮೌಲ್ಯವು ರಾಜ್ಯದ ಸರಾಸರಿಗಿಂತ ಹೆಚ್ಚಾಗಿದೆ. ಅಲ್ಲದೆ ಅದರ ಕರಿಯರ, ಹಿಸ್ಪಾನಿಕ್(ಸ್ಪೇನ್ ಭಾಷೆ ಮಾತನಾಡುವ ವ್ಯಕ್ತಿ) ಮತ್ತು ವಿದೇಶಿ-ಸಂಜಾತರ ಪ್ರಮಾಣವೂ ರಾಜ್ಯದ ಸರಾಸರಿಗಿಂತ ಅಧಿಕವಾಗಿದೆ.
೨೨೩,೭೩೭ ನಿವಾಸಗಳಲ್ಲಿ, ೨೪.೫%ನಷ್ಟು ಮಂದಿ ೧೮ ವರ್ಷಕ್ಕಿಂತ ಕೆಳಗಿನ ವಯಸ್ಸಿನ ಮಕ್ಕಳೊಂದಿಗೆ ವಾಸಿಸುತ್ತಿದ್ದಾರೆ, ೩೮.೧%ನಷ್ಟು ಮಂದಿ ವಿವಾಹಿತರಾಗಿದ್ದಾರೆ, ೧೦.೮%ನಷ್ಟು ಮಂದಿ ಪತಿಯರಿಲ್ಲದ-ಮಹಿಳೆಯರಿದ್ದಾರೆ ಹಾಗೂ ೪೭.೧%ನಷ್ಟು ಮಂದಿ ಕುಟುಂಬವನ್ನು ಹೊಂದದವರಾಗಿದ್ದಾರೆ. ಎಲ್ಲಾ ನಿವಾಸಗಳ ಪೈಕಿ ೩೪.೬%ನಷ್ಟು ಮಂದಿ ಏಕಾಂಗಿಯಾಗಿರುತ್ತಾರೆ ಹಾಗೂ ೯%ನಷ್ಟು ಮಂದಿ ೬೫ ವರ್ಷ ಅಥವಾ ಅದಕ್ಕಿಂತ ಹೆಚ್ಚು ವಯಸ್ಸಿನ ಏಕಾಂಗಿಯಾಗಿ ಜೀವಿಸುವ ನಿವಾಸಗಳನ್ನು ಹೊಂದಿದೆ. ಸರಾಸರಿ ಒಂದು ಕುಟುಂಬದಲ್ಲಿ ೩ ಮಂದಿಯಿರುತ್ತಾರೆ ಹಾಗೂ ಸರಾಸರಿ ಒಂದು ಮನೆಯಲ್ಲಿರುವ ಜನರ ಸಂಖ್ಯೆ ೨.೩.
ಈ ನಗರದ ಜನಸಂಖ್ಯೆಯು ವಯಸ್ಸಿನ ಆಧಾರದಲ್ಲಿ- ೨೧.೧%ನಷ್ಟು ಮಂದಿ ೧೮ ವರ್ಷಕ್ಕಿಂತ ಕೆಳಗಿನವರು, ೧೦.೩%ನಷ್ಟು ೧೮ರಿಂದ ೨೪ ವರ್ಷ ವಯಸ್ಸಿನವರು, ೩೪.೭%ನಷ್ಟು ಮಂದಿ ೨೫ರಿಂದ ೪೪ ವರ್ಷದವರು, ೨೨.೪%ನಷ್ಟು ೪೫ರಿಂದ ೬೪ ವರ್ಷ ವಯಸ್ಸಿನವರು ಹಾಗೂ ೧೧.೬%ನಷ್ಟು ಮಂದಿ ೬೫ ವರ್ಷ ಅಥವಾ ಅದಕ್ಕಿಂತ ಹೆಚ್ಚು ವಯಸ್ಸಿನವರು. ಇಲ್ಲಿ ೩೫ ವರ್ಷವನ್ನು ಮಧ್ಯದ ಪ್ರಾಯವೆಂದು ಪರಿಗಣಿಸಲಾಗುತ್ತದೆ. ಇಲ್ಲಿ ೧೦೦ ಮಹಿಳೆಯರಿಗೆ ೯೭.೮ ಪುರುಷರಿದ್ದಾರೆ. ೧೮ ಮತ್ತು ಅದಕ್ಕಿಂತ ಹೆಚ್ಚಿನ ವಯಸ್ಸಿನ ಮಹಿಳೆಯರಿಗೆ ೯೫.೯ ಪುರುಷರಿದ್ದಾರೆ.
ನಗರದಲ್ಲಿ ಒಂದು ಮನೆಯ ಮಧ್ಯಮ ಪ್ರಮಾಣದ ಆದಾಯವು $೪೦,೧೪೬ನಷ್ಟಿರುತ್ತದೆ ಹಾಗೂ ಕುಟುಂಬವೊಂದರ ಮಧ್ಯಮ ವರಮಾನವು $೫೦,೨೭೧ನಷ್ಟಿರುತ್ತದೆ. ಪುರುಷರು $೩೫,೨೭೯ನಷ್ಟು ಮತ್ತು ಮಹಿಳೆಯರು $೨೯,೩೪೪ನಷ್ಟು ಮಧ್ಯಮ ಪ್ರಮಾಣದ ಆದಾಯವನ್ನು ಹೊಂದಿರುತ್ತಾರೆ. ನಗರದ ತಲಾ ಆದಾಯವು $೨೨,೬೪೩ನಷ್ಟಿರುತ್ತದೆ. ೧೩.೧%ನಷ್ಟು ಜನರು ಮತ್ತು ೮.೫%ನಷ್ಟು ಕುಟುಂಬಗಳು ಬಡತನ ರೇಖೆಗಿಂತ ಕೆಳಗಿದ್ದಾರೆ. ಒಟ್ಟು ಜನಸಂಖ್ಯೆಯಲ್ಲಿ, ೧೫.೭%ನಷ್ಟು ೧೮ ವರ್ಷಕ್ಕಿಂತ ಕೆಳಗಿನವರು ಹಾಗೂ ೧೦.೪%ನಷ್ಟು ೬೫ ವರ್ಷ ಮತ್ತು ಅದಕ್ಕಿಂತ ಹೆಚ್ಚಿನ ವಯಸ್ಸಿನವರು ಬಡತನ ರೇಖೆಗಿಂತ ಕೆಳಗೆ ವಾಸಿಸುತ್ತಿದ್ದಾರೆ. ಜನಾಂಗದ ಆಧಾರದಲ್ಲಿ ವರಮಾನದ ಮಟ್ಟಗಳನ್ನು ನಿರೂಪಿಸುವ ಅಂಕಿಅಂಶಗಳು ಸದ್ಯಕ್ಕೆ ಲಭ್ಯವಿಲ್ಲ.
ನಗರದ ಜನಸಂಖ್ಯೆಯು ಏರುತ್ತಿದ್ದರೂ, ಒಟ್ಟು ಮಕ್ಕಳ ಸಂಖ್ಯೆಯು ಕ್ಷೀಣಿಸುತ್ತಿದೆ. ಇದು ಸಾರ್ವಜನಿಕ ಶಾಲಾ ವ್ಯವಸ್ಥೆಗೆ ಶಾಲೆಗಳನ್ನು ಮುಚ್ಚುವಂತೆ ಒತ್ತಡವನ್ನು ಹೇರುತ್ತಿದೆ. ಪೋರ್ಟ್‌ಲ್ಯಾಂಡ್‌ ೧೯೨೫ರಲ್ಲಿ ಮಕ್ಕಳಿಗೆ ಶಿಕ್ಷಣ ನೀಡಿದುದಕ್ಕಿಂತ ಈಗ ಕಡಿಮೆ ಮಕ್ಕಳಿಗೆ ಶಿಕ್ಷಣ ಒದಗಿಸುತ್ತಿದೆ ಎಂದು ೨೦೦೫ರ ಅಧ್ಯಯನವೊಂದು ಕಂಡುಹಿಡಿದಿದೆ. ಆದರೆ ಆಗಿನಿಂದ ನಗರದ ಜನಸಂಖ್ಯೆಯು ಸರಿಸುಮಾರು ಎರಡು ಪಟ್ಟು ಹೆಚ್ಚಾಗಿದ್ದರೂ, ನಗರವು ಮುಂದಿನ ದಶಕದಲ್ಲಿ ಪ್ರತಿ ವರ್ಷ ಮೂರರಿಂದ ನಾಲ್ಕು ಪ್ರಾಥಮಿಕ ಶಾಲೆಗಳನ್ನು ಮುಚ್ಚಬೇಕಾಗುತ್ತದೆ.
೧೯೪೦ರಲ್ಲಿ ಪೋರ್ಟ್‌ಲ್ಯಾಂಡ್‌ನ ಆಫ್ರಿಕಾದ-ಅಮೆರಿಕನ್ನರ ಜನಸಂಖ್ಯೆಯು ಸರಿಸುಮಾರು ೨,೦೦೦ದಷ್ಟಿತ್ತು. ಇವರಲ್ಲಿ ಹೆಚ್ಚಿನವರು ರೈಲುಮಾರ್ಗ ಕಾರ್ಮಿಕರು ಮತ್ತು ಅವರ ಕುಟುಂಬದವರಾಗಿದ್ದರು. ಯುದ್ಧದ-ಸಂದರ್ಭದಲ್ಲಿ ಲಿಬರ್ಟಿ ನೌಕೆಯ ನಿರ್ಮಾಣ ಚೇತರಿಕೆಯಿಂದಾಗಿ, ಹೆಚ್ಚಿನ ಕಾರ್ಮಿಕರ ಅವಶ್ಯಕತೆ ಇದ್ದುದರಿಂದ ಅನೇಕ ಮಂದಿ ಕರಿಯರನ್ನು ನಗರಕ್ಕೆ ಆಕರ್ಷಿಸಿತು. ನಗರಕ್ಕೆ ಹೊಸದಾಗಿ ಕರಿಯರ ಜನಪ್ರವಾಹವು ಆಲ್ಬಿನಾ ಡಿಸ್ಟ್ರಿಕ್ಟ್‌ ಮತ್ತು ವ್ಯಾನ್‌ಪೋರ್ಟ್ ಮೊದಲಾದ ಕೆಲವು ನಿರ್ದಿಷ್ಟ ನೆರೆಯ ಪ್ರದೇಶಗಳಲ್ಲಿ ನೆಲೆಸಿದರು. ವ್ಯಾನ್‌ಪೋರ್ಟ್‌ಅನ್ನು ನಾಶಗೊಳಿಸಿದ ೧೯೪೮ರ ಮೇ ತಿಂಗಳ ಪ್ರವಾಹವು ಏಕೈಕ ಸಂಯೋಜಿತ ನೆರೆಪ್ರದೇಶವನ್ನು ನಿವಾರಿಸಿತು. ನಗರದ NE ಭಾಗಕ್ಕೆ ಬರುತ್ತಿದ್ದ ಕರಿಯರ ಮಹಾಪೂರವು ಹಾಗೆಯೇ ಮುಂದುವರಿಯಿತು. ೭.೯೦%ರಲ್ಲಿ, ಪೋರ್ಟ್‌ಲ್ಯಾಂಡ್‌ನ ಆಫ್ರಿಕಾದ-ಅಮೆರಿಕನ್ನರ ಜನಸಂಖ್ಯೆಯು ರಾಜ್ಯದ ಸರಾಸರಿಗಿಂತ ನಾಲ್ಕು ಪಟ್ಟು ಹೆಚ್ಚಾಗಿದೆ. ಒರೆಗಾನ್‌ನ ಆಫ್ರಿಕಾದ-ಅಮೆರಿಕನ್ನರಲ್ಲಿ ಮೂರನೇ ಎರಡರಷ್ಟು ಮಂದಿ ಪೋರ್ಟ್‌ಲ್ಯಾಂಡ್‌ನಲ್ಲಿ ವಾಸಿಸುತ್ತಾರೆ. ೨೦೦೦ರ ಜನಗಣತಿಯ ಪ್ರಕಾರ, ನಗರದ ಮೂರು ಪ್ರೌಢಶಾಲೆಗಳು (ಕ್ಲೆವೆಲ್ಯಾಂಡ್, ಲಿಂಕಾಲ್ನ್ ಮತ್ತು ವಿಲ್ಸನ್)ಒಟ್ಟಾರೆ ಜನಸಂಖ್ಯೆಯನ್ನು ಬಿಂಬಿಸುವಂತೆ ಒಟ್ಟು ವಿದ್ಯಾರ್ಥಿಗಳಲ್ಲಿ ಸುಮಾರು ೭೦%ನಷ್ಟು ಬಿಳಿಯರನ್ನು ಹೊಂದಿದ್ದವು. ಆದರೆ ಜೆಫ್ಫೆರ್ಸನ್ ಹೈ ಸ್ಕೂಲ್ ೭೬%ನಷ್ಟು ಬಿಳಿಯೇತರ ವಿದ್ಯಾರ್ಥಿಗಳನ್ನು ಹೊಂದಿತ್ತು. ಉಳಿದ ಆರು ಶಾಲೆಗಳು ಹೆಚ್ಚಿನ ಸಂಖ್ಯೆಯ ಬಿಳಿಯೇತರ ವಿದ್ಯಾರ್ಥಿಗಳನ್ನು ಹೊಂದಿದೆ, ಈ ಪ್ರಮಾಣವು ಕರಿಯರು ಮತ್ತು ಏಷ್ಯಾದವರನ್ನೂ ಒಳಗೊಂಡಿದೆ. ಹಿಸ್ಪಾನಿಕ್ ವಿದ್ಯಾರ್ಥಿಗಳ ಪ್ರಮಾಣವು ವಿಲ್ಸನ್‌ನಲ್ಲಿ ೩.೩%ನಷ್ಟಿದೆ ಹಾಗೂ ರೋಸ್‌ವೆಲ್ಟ್‌ನಲ್ಲಿ ೧೪.೯%ನಷ್ಟಿದೆ.
ಪೋರ್ಟ್‌ಲ್ಯಾಂಡ್‌ನ ನಗರ ಪ್ರದೇಶವು ರಾಷ್ಟ್ರದಲ್ಲೇ ೭ನೇ ಅತಿಹೆಚ್ಚು LGBT ಜನಸಂಖ್ಯೆಯನ್ನು ಹೊಂದಿದೆ, ಅದರಲ್ಲಿ ೮.೮%ನಷ್ಟು ನಿವಾಸಿಗರು ಸಲಿಂಗಕಾಮಿಗಳೆಂದು ಗುರುತಿಸಲಾಗಿದೆ. ಮೆಟ್ರೊ ಪ್ರದೇಶವು ರಾಷ್ಟ್ರದಲ್ಲಿ ೬.೧%ರಷ್ಟು ಮಂದಿಯನ್ನು ಸಲಿಂಗಕಾಮಿಗಳೊಂದಿಗೆ ೪ನೇ ಸ್ಥಾನವನ್ನು ಪಡೆದಿದೆ.
ಅಪರಾಧ
ಪೋರ್ಟ್‌ಲ್ಯಾಂಡ್‌ನ ಅಪರಾಧ ದರವು ಹತ್ಯೆಯನ್ನು ಹೊರತುಪಡಿಸಿ ಉಳಿದ ಎಲ್ಲಾ ವರ್ಗದ ಅಪರಾಧಗಳಲ್ಲಿ ರಾಷ್ಟ್ರದ ಸರಾಸರಿ ಮಟ್ಟಕ್ಕಿಂತ ಹೆಚ್ಚಾಗಿದೆ.
ಶಿಕ್ಷಣ
ಪೋರ್ಟ್‌ಲ್ಯಾಂಡ್‌‌ ಆರು ಸಾರ್ವಜನಿಕ ಶಾಲಾ ಜಿಲ್ಲೆಗಳನ್ನು ಮತ್ತು ಅನೇಕ ಖಾಸಗಿ ಶಾಲೆಗಳನ್ನು ಹೊಂದಿದೆ. ಪೋರ್ಟ್‌ಲ್ಯಾಂಡ್‌ ಪಬ್ಲಿಕ್ ಸ್ಕೂಲ್ಸ್ ಅತಿದೊಡ್ಡ ಶಾಲಾ ಜಿಲ್ಲೆಯಾಗಿದೆ. ಅಲ್ಲಿ ಹಲವಾರು ಕಾಲೇಜು ಮತ್ತು ವಿಶ್ವವಿದ್ಯಾನಿಲಯಗಳೂ ಇವೆ - ಅವುಗಳಲ್ಲಿ ಅತ್ಯಂತ ದೊಡ್ಡದು ಪೋರ್ಟ್‌ಲ್ಯಾಂಡ್‌ ಕಮ್ಯೂನಿಟಿ ಕಾಲೇಜ್, ಪೋರ್ಟ್‌ಲ್ಯಾಂಡ್‌ ಸ್ಟೇಟ್ ಯೂನಿವರ್ಸಿಟಿ ಮತ್ತು ಒರೆಗಾನ್ ಹೆಲ್ತ್ ಆಂಡ್ ಸೈನ್ಸ್ ಯೂನಿವರ್ಸಿಟಿ.
ಸೋದರ-ನಗರಗಳು
ಪೋರ್ಟ್‌ಲ್ಯಾಂಡ್‌ ಒಂಬತ್ತು ಸೋದರ-ನಗರಗಳನ್ನು ಹೊಂದಿದೆ:
ಪೋರ್ಟ್‌ಲ್ಯಾಂಡ್‌ ಇವುಗಳೊಂದಿಗೆ "ಸ್ನೇಹಶೀಲ ನಗರ" ಸಂಬಂಧವನ್ನು ಹೊಂದಿದೆ:
ಬಾಹ್ಯ ಕೊಂಡಿಗಳು
ವಿಕಿಗಳಾಗಿಯೂ ಇರುವ ಪೋರ್ಟ್‌ಲ್ಯಾಂಡ್‌ನ ವೆಬ್‌ಸೈಟ್‌ಗಳು
ಸಂಬಂಧಿತ ಮಾಹಿತಿ
ವರ್ಗ:ಒರೆಗಾನ್‌ನಲ್ಲಿರುವ ನಗರಗಳು ವರ್ಗ:ಒರೆಗಾನ್‌ನ ಕೌಂಟಿ ಪ್ರದೇಶಗಳು ವರ್ಗ:ನ್ಯೂಅರ್ಬೇನಿಸಮ್ ವರ್ಗ:ಪೋರ್ಟ್‌ಲ್ಯಾಂಡ್‌, ಒರೆಗಾನ್‌ ವರ್ಗ:1840ರ ದಶಕದಲ್ಲಿ ಸ್ಥಾಪಿತವಾದ ಜನಸಾಂದ್ರತೆಯ ಪ್ರದೇಶಗಳು ವರ್ಗ:ಒರೆಗಾನ್‌ನಲ್ಲಿರುವ ಬಂದರು ವಸಾಹತುಗಳು ವರ್ಗ:ಕೊಲಂಬಿಯಾ ನದಿಯಲ್ಲಿರುವ ಜನಸಾಂದ್ರತೆಯ ಪ್ರದೇಶಗಳು ವರ್ಗ:ಪೋರ್ಟ್‌ಲ್ಯಾಂಡ್‌ ಮಹಾನಗರ ಪ್ರದೇಶ ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದ ಪಟ್ಟಣಗಳು
Portland Portland (Oregón) fa:پورتلند पोर्टलैंड, ऑरेगॉन (Portland, Oregon) पोर्टलंड, ओरेगॉन Portland (Oregon) Portland, Oregon 波特蘭 (奧勒岡州)
೧೯೧೧
೧೯೧೧ - ೨೦ನೆ ಶತಮಾನದ ೧೧ನೆ ವರ್ಷ.
ನಿಧನ
ವರ್ಗ:೧೯೧೧ ವರ್ಗ:ವರ್ಷಗಳು
ಆಟ್ಟಾವಾ
ಆಟ್ಟಾವಾ, ಕೆನಡಾ ದೇಶದ ರಾಜಧಾನಿ. ಇದು ಪ್ರವಾಸೋದ್ಯಮ ಕೇಂದ್ರಗಳಲ್ಲೊಂದು, ಸಾಂಸ್ಕೃತಿಕ ರಾಜಧಾನಿ, ವಾಣಿಜ್ಯಕೇಂದ್ರ, ಆರ್ಥಿಕ ಚಟುವಟಿಕೆಗಳ ಆಗರವಾಗಿದೆ. ಆಧುನೀಕತೆಯ ಸೊಗಡು, ಪುರಾತನ ಚಾರಿತ್ರಿಕ ಸಂಗತಿಗಳ ಪ್ರಾಕೃತಿಕ ಸಂದರ್ಯಕ್ಕೆ ಮನೆಮಾತಾಗಿದೆ. 'ಆಟ್ಟಾವಾ' ಎಂಬ ಹೆಸರಿನ ನದಿಯ ದಂಡೆಯಮೇಲೆ ವಿರಾಜಮಾನವಾಗಿರುವ ಈ ಭವ್ಯನಗರಕ್ಕೆ ನಗರಕ್ಕೆ ಆಟ್ಟಾವಾನದಿಯ ನಾಮಕರಣ ಮಾಡಲಾಗಿದೆ. ಮೊದಲನೆ ವಿಶ್ವಯುದ್ಧದ ಸಮಯದಲ್ಲಿ ಮುಂಜಾಗರೂಕತೆಯ ಅಭಾವದಿಂದಾಗಿ ಆಟ್ಟಾವಾ ಪಟ್ಟಣದ ಅಪೂರ್ವ ವಾಸ್ತುಶಿಲ್ಪಗಳು ನಿರ್ಣಾಮವಾದವು. ಅವುಗಳಲ್ಲಿ ಕೆಲವು ಅನುಪಮ ಕೃತಿಗಳು ಮರದ ಕೆತ್ತನೆಯವು. ಸನ್ ೧೯೧೬, ರ,ಫೆಬ್ರವರಿ, ೩ ರಂದು ಪಾರ್ಲಿಮೆಂಟ್ ಭವನಕ್ಕೆ ಆಕಸ್ಮಿಕವಾಗಿ ಬೆಂಕಿ ತಗುಲಿ ಅದೂ ನಾಶವಾಯಿತು. ರಾಷ್ಟ್ರದ ಪರಂಪರೆಯನ್ನು ಕಾಯ್ದುಕೊಳ್ಳುವ ನಿಟ್ಟಿನಲ್ಲಿ ಮಹತ್ವದ ಕಾರ್ಯಗಳು ಜರುಗಿದ್ದು, ಪಾರ್ಲಿಮೆಂಟ್ ಭವನದ ಪುನರ್ಸ್ಥಾಪಿಸಲಾಯಿತು.
ಪ್ರವಾಸೋದ್ಯಮ
ರಿಡ್ಯೂ ಕೆನಾಲ್, ಯುನೆಸ್ಕೋ ವಿಶ್ವಪರಂಪರೆಯ ಪಟ್ಟಿಯಲ್ಲಿ ದಾಖಲಾಗಿರುವ ಸುಪ್ರಸಿದ್ಧ ತಾಣವೆಂದು ಹೆಸರಾಗಿದೆ. ಚಳಿಗಾಲದ ಸಮಯದಲ್ಲಿ ಈ ಭಾಗ ಹಿಮದಿಂದ ಮುಚ್ಚಿಹೋಗಿ ಅದರ ಮೇಲ್ಭಾಗದಮೇಲೆ ಸ್ಕೇಟಿಂಗ್ ಆಟವನ್ನು ಆಯೋಜಿಸಲಾಗುತ್ತದೆ. ಮನಮೋಹಕ, ಪಾರ್ಲಿಮೆಂಟ್ ಭವನ ಪ್ರವಾಸಿಗಳ ಕಣ್ಣಿಗೆ ಹಬ್ಬವನ್ನು ಉಂಟುಮಾಡುತ್ತದೆ. ಉದ್ಯಾನವನಗಳು, ಗ್ಯಾಟಿನ್ಯೂ ಉದ್ಯಾನವನ, ವಸ್ತುಸಂಗ್ರಹಾಲಯಗಳು, ಸೈಕ್ಲಿಂ ಮಾಡುವವರಿಗೆ ಸ್ವರ್ಗ. ವಿಶಿಷ್ಟ ವಸ್ತುಗಳ ಶಾಪಿಂಗ್ ಗೆ ಹೇಳಿಮಾಡಿಸಿದ ತಾಣ, ಬೈವಾರ್ಡ್ ಮಾಲ್ ಇಲ್ಲಿನ ಮಳಿಗೆಗಳು ಬಾಟಿಕ್ ಮತ್ತು ಹೇಣ್ಣುಮಕ್ಕಳ ಸಾಮಾನುಗಳಿಗೆ ಅತ್ಯಂತ ಹೆಸರಾದವು. ಕೆಫೆ, ರೆಸ್ಟಾರೆಂಟ್ ಗಳು ನೂರಾರು ಸಂಖ್ಯೆಯಲ್ಲಿದ್ದು ಎಲ್ಲಾವರ್ಗದ ಜನರ ಆದ್ಯತೆಗಳನ್ನು ಪೂರೈಸಲು ಹಗಲು ರಾತ್ರಿ ಶ್ರಮಿಸುತ್ತಿವೆ. ರಾತ್ರಿಯ ಕಣ್ಣುಕೋರೈಸುವ ನಿಯಾನ್ ದೀಪಗಳ ಝಗಝಗಿಸುವ ಬೆಳಕಿನಲ್ಲಿ ಯುವಜನ ತಮ್ಮ ಮೋಜುಮಸ್ತಿಯಾಟದಲ್ಲಿ ಮೈಮರೆಯುತ್ತಾರೆ.
ಇಂದಿನ ಆಟ್ಟಾವಾನಗರ
೧೯೭೦ ರ ವರೆಗೆ ಅಟ್ಟಾವಾ ನಗರದ ಚಟುವಟಿಕೆಗಳು ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಕಾಣಿಸುತ್ತಿರಲಿಲ್ಲ. ಆಗ ಅದು ಆಕರ್ಷಕ ಪ್ರವಾಸೋದ್ಯಮವನ್ನು ಹೊಂದಿರಲಿಲ್ಲ. ಆದರೆ ಈಗಿನ ಸರ್ಕಾರ ಒಳ್ಳೆಯ ಆಡಳಿತ,ಹಾಗೂ ಪ್ರವಾಸೋದ್ಯಮಕ್ಕೆ ನಿರಂತರವಾಗಿ ಆದ್ಯತೆಕೊಟ್ಟು ಅದರ ಉಗಮಕ್ಕೆ ಬಹಳವಾಗಿ ಶ್ರಮಿಸುತ್ತಿದೆ. ಇಂದಿನ ಆಟ್ಟಾವಾನಗರ, ಬಹುಮುಖ ವ್ಯಕ್ತಿತ್ವದ ಹಲವಾರು ಆಕರ್ಷಕ, ಉದ್ಯಮಗಳ ತಾಣವಾಗಿ ಸಂಭ್ರಮಿಸುತ್ತಿದೆ.
ಉಲ್ಲೇಖಗಳು
<References /> ವರ್ಗ:ಕೆನಡಾದ ಪ್ರಮುಖ ನಗರಗಳು
ಹಿರಾ ಗುಹೆ
ಹಿರಾ ಗುಹೆ (ಅರಬ್ಬಿ: غار حراء) — ಮುಹಮ್ಮದ್ ಪೈಗಂಬರರಿಗೆ ಮೊತ್ತಮೊದಲು ದೇವವಾಣಿ ಅವತೀರ್ಣವಾಯಿತೆಂದು ನಂಬಲಾಗುವ ಗುಹೆ. ಇದು ಮಕ್ಕಾದ ಈಶಾನ್ಯ ದಿಕ್ಕಿನಲ್ಲಿ 5 ಕಿ.ಮೀ. ದೂರದಲ್ಲಿರುವ ಜಬಲ್ ನೂರ್ ಪರ್ವತದಲ್ಲಿದೆ. ಮುಸಲ್ಮಾನರ ನಂಬಿಕೆಯ ಪ್ರಕಾರ ಮುಹಮ್ಮದ್‌ರಿಗೆ ಈ ಗುಹೆಯಲ್ಲಿ ದೇವವಾಣಿಯು ಮೊತ್ತಮೊದಲು ಅವತೀರ್ಣವಾಯಿತು.
ಹಿರಾ ಗುಹೆಯು ಒಳಗೊಂಡಿರುವ ಜಬಲ್ ನೂರ್ ಪರ್ವತವು 642 ಮೀ. (2,106 ಅಡಿ) ಎತ್ತರವಿದ್ದು, 634 ಮೀ. ಎತ್ತರದಲ್ಲಿ ಈ ಗುಹೆಯಿದೆ. ಗುಹೆಯ ಬಾಗಿಲು ಪರ್ವತದ ಉತ್ತರ ದಿಕ್ಕಿನಲ್ಲಿದೆ. ಈ ಗುಹೆಯಲ್ಲಿ ಮುಹಮ್ಮದ್ ಧ್ಯಾನ ನಿರತರಾಗುತ್ತಿದ್ದರು ಮತ್ತು ದೇವದೂತ ಗೇಬ್ರಿಯಲ್ ಈ ಗುಹೆಯಲ್ಲಿ ಪ್ರತ್ಯಕ್ಷವಾಗಿ ಮುಹಮ್ಮದ್‌ರಿಗೆ ಮೊತ್ತಮೊದಲ ದೇವವಾಣಿಯನ್ನು ತಲುಪಿಸಿದರು ಎಂದು ಮುಸಲ್ಮಾನರು ನಂಬುತ್ತಾರೆ. ಈ ಗುಹೆಯು ಪರ್ವತದ ಉತ್ತರ ದಿಕ್ಕಿನಲ್ಲಿದ್ದು, 3.7 ಮೀಟರ್ (12 ಅಡಿ) ಉದ್ದ ಮತ್ತು 1.6 ಮೀಟರ್ (5 ಕಾಲು ಅಡಿ) ಅಗಲವಾಗಿದೆ. ಒಮ್ಮೆಗೆ ಐದು ಜನರು ಇದರೊಳಗೆ ಕೂರಬಹುದು. ಇದೊಂದು ಪ್ರವಾಸಿ ತಾಣವಾಗಿದ್ದು ಹಜ್ಜ್ ಸಮಯದಲ್ಲಿ ದಿನನಿತ್ಯ 5,000 ಯಾತ್ರಾರ್ಥಿಗಳು ಇಲ್ಲಿಗೆ ಭೇಟಿ ನೀಡುತ್ತಾರೆ.
ಐತಿಹಾಸಿಕ ಹಿನ್ನೆಲೆ
ಹಿರಾ ಗುಹೆಯಲ್ಲಿ ಮುಹಮ್ಮದ್‌ಗೆ ದೇವವಾಣಿ ಅವತೀರ್ಣವಾದ ಬಗ್ಗೆ ಮುಸ್ಲಿಮರು ಅತ್ಯಧಿಕ ಅಧಿಕೃತವೆಂದು ಪರಿಗಣಿಸುವ ಬುಖಾರಿಯ ಹದೀಸ್ ಗ್ರಂಥದಲ್ಲಿ ಹೀಗೆ ಹೇಳಲಾಗಿದೆ:"ಆಯಿಶ ಹೇಳುತ್ತಾರೆ: ಮುಹಮ್ಮದ್‌ರಿಗೆ ಮೊಟ್ಟಮೊದಲು ದೇವವಾಣಿ ಅವತೀರ್ಣವಾಗಲು ಪ್ರಾರಂಭವಾದದ್ದು ಉತ್ತಮ ಕನಸುಗಳ ಮೂಲಕ. ಆ ಕನಸುಗಳು ಹಗಲ ಬೆಳಕಿನಂತೆ ನಿಜವಾಗುತ್ತಿದ್ದವು. ನಂತರ ಅವರಿಗೆ ಏಕಾಂತವಾಸವು ಇಷ್ಟವಾಗತೊಡಗಿತು. ಅವರು ಹಿರಾ ಗುಹೆಯಲ್ಲಿ ಹಲವಾರು ದಿನಗಳ ಕಾಲ ಧ್ಯಾನ ನಿರತರಾಗುವುದಕ್ಕಾಗಿ ಸಿದ್ಧತೆ ಮಾಡಿಕೊಂಡು ಹೋಗುತ್ತಿದ್ದರು. ನಂತರ ಅವರು ಪತ್ನಿ ಖದೀಜರ ಬಳಿಗೆ ಬಂದು ಪುನಃ ಅಂತಹ ಏಕಾಂತವಾಸಕ್ಕಾಗಿ ಸಿದ್ಧತೆ ಮಾಡಿಕೊಳ್ಳುತ್ತಿದ್ದರು. ಹೀಗೆ ಒಂದಿನ ಅವರು ಹಿರಾ ಗುಹೆಯಲ್ಲಿದ್ದಾಗ, ಒಬ್ಬ ದೇವದೂತನು ಅವರ ಬಳಿಗೆ ಬಂದು, 'ಓದು' ಎಂದು ಹೇಳಿದನು. ಮುಹಮ್ಮದ್ ಹೇಳಿದರು, 'ನನಗೆ ಓದಲು ಬರುವುದಿಲ್ಲ.' ಮುಹಮ್ಮದ್ ಆ ಘಟನೆಯನ್ನು ವಿವರಿಸುತ್ತಾ ಹೇಳುತ್ತಾರೆ: ಆ ದೇವದೂತನು ನನ್ನನ್ನು ಗಟ್ಟಿಯಾಗಿ ಹಿಡಿದು ಬಲವಾಗಿ ಅದುಮಿದನು. ನನಗೆ ನೋವು ತಡೆಯಲಾಗಲಿಲ್ಲ. ನಂತರ ನನ್ನನ್ನು ಬಿಟ್ಟು 'ಓದು' ಎಂದನು. ನಾನು ಹೇಳಿದೆ, 'ನನಗೆ ಓದಲು ಬರುವುದಿಲ್ಲ.' ಅವನು ಪುನಃ ನನ್ನನ್ನು ಗಟ್ಟಿಯಾಗಿ ಹಿಡಿದು ಬಲವಾಗಿ ಅದುಮಿದನು. ನನಗೆ ನೋವು ತಡೆಯಲಾಗಲಿಲ್ಲ. ನಂತರ ನನ್ನನ್ನು ಬಿಟ್ಟು 'ಓದು' ಎಂದನು. ನಾನು ಹೇಳಿದೆ, 'ನನಗೆ ಓದಲು ಬರುವುದಿಲ್ಲ.' ಅವನು ಪುನಃ ನನ್ನನ್ನು ಗಟ್ಟಿಯಾಗಿ ಹಿಡಿದು ಬಲವಾಗಿ ಅದುಮಿದನು. ನಂತರ ನನ್ನನ್ನು ಬಿಟ್ಟು 'ಸೃಷ್ಟಿಸಿದ ನಿನ್ನ ಸಂರಕ್ಷಕನ ಹೆಸರಿನಿಂದ ಓದು, ಅವನು ಮನುಷ್ಯನನ್ನು ಹೆಪ್ಪುಗಟ್ಟಿದ ರಕ್ತದಿಂದ ಸೃಷ್ಟಿಸಿದನು. ಓದು, ನಿನ್ನ ಸಂರಕ್ಷಕನು ಪರಮ ಉದಾರಿಯಾಗಿದ್ದಾನೆ' ಎಂದನು. ಮುಹಮ್ಮದ್ ನಡುಗುವ ಹೃದಯದೊಂದಿಗೆ ಗುಹೆಯಿಂದ ಹೊರಬಂದರು. ಅವರು ನೇರವಾಗಿ ಪತ್ನಿ ಖದೀಜರ ಬಳಿಗೆ ಹೋಗಿ ಹೇಳಿದರು, 'ನನ್ನನ್ನು ಹೊದಿಯಿರಿ, ನನ್ನನ್ನು ಹೊದಿಯಿರಿ.' ಅವರು ಮುಹಮ್ಮದ್‌ರಿಗೆ ಹೊದಿಸಿದರು. ಭಯ ನಿವಾರಣೆಯಾದಾಗ ಅವರು ನಡೆದ ಸಂಗತಿಯನ್ನು ವಿವರಿಸಿದರು. 'ನನಗೆ ಏನಾದರೂ ಕೇಡು ಸಂಭವಿಸಬಹುದೆಂದು ನನಗೆ ಭಯವಾಗುತ್ತಿದೆ' ಎಂದರು. ಖದೀಜ ಹೇಳಿದರು, 'ಇಲ್ಲ! ದೇವರಾಣೆಗೂ ನಿಮಗೆ ಏನೂ ಆಗಲಾರದು. ದೇವರು ನಿಮಗೆ ಅವಮಾನ ಮಾಡಲಾರ. ನೀವು ಕುಟುಂಬ ಸಂಬಂಧವನ್ನು ಕಾಪಾಡುತ್ತೀರಿ, ಬಡವರಿಗೆ ಮತ್ತು ನಿರ್ಗತಿಕರಿಗೆ ಸಹಾಯ ಮಾಡುತ್ತೀರಿ, ಅತಿಥಿಗಳನ್ನು ಗೌರವಿಸುತ್ತೀರಿ, ಮತ್ತು ದುರಂತಕ್ಕೀಡದಾವರಿಗೆ ನೆರವಾಗುತ್ತೀರಿ.' ನಂತರ ಖದೀಜ ಅವರನ್ನು ತಮ್ಮ ಸೋದರ ಸಂಬಂಧಿ ವರಕ ಬಿನ್ ನೌಫಲ್‌ರ ಬಳಿಗೆ ಕರೆದೊಯ್ದರು. ವರಕ ಕ್ರಿಶ್ಚಿಯನ್ ಧರ್ಮಕ್ಕೆ ಮತಾಂತರವಾಗಿದ್ದರು. ಅವರು ಹೀಬ್ರೂ ಭಾಷೆಯಲ್ಲಿ ಬೈಬಲ್‌ನ ಭಾಗಗಳನ್ನು ಬರೆಯುತ್ತಿದ್ದರು. ಅವರು ವಯೋವೃದ್ಧರಾಗಿ ದೃಷ್ಟಿಯನ್ನು ಕಳೆದುಕೊಂಡಿದ್ದರು. ಖದೀಜ ಹೇಳಿದರು, 'ಸೋದರಾ! ನಿನ್ನ ಸೋದರ ಪುತ್ರನ ಮಾತಿಗೆ ಕಿವಿಗೊಡು.' ವರಕ ಮುಹಮ್ಮದ್‌ರೊಡನೆ ಕೇಳಿದರು, 'ಸೋದರ ಪುತ್ರಾ! ನೀನೇನು ನೋಡಿದೆ?' ಮುಹಮ್ಮದ್ ನಡೆದ ಘಟನೆಯನ್ನು ವಿವರಿಸಿದಾಗ ವರಕ ಹೇಳಿದರು, 'ಇದು ದೇವರು ಮೋಸೆಯ ಬಳಿಗೆ ಕಳುಹಿಸಿದ ಅದೇ ದೇವದೂತ. ನಾನು ಇನ್ನೂ ಯುವಕನಾಗಿದ್ದು ನಿಮ್ಮ ಜನರು ನಿಮ್ಮನ್ನು ಊರಿಂದ ಹೊರಗಟ್ಟುವ ಸಂದರ್ಭದಲ್ಲಿ ನಾನು ಜೀವಂತವಿರುತ್ತಿದ್ದರೆ ಎಷ್ಟು ಚೆನ್ನಾಗಿತ್ತು!' ಮುಹಮ್ಮದ್ ಕೇಳಿದರು, 'ನನ್ನ ಜನರು ನನ್ನನ್ನು ಊರಿಂದ ಹೊರಗಟ್ಟುವರೇ?' ವರಕ ಉತ್ತರಿಸಿದರು, 'ಹೌದು! ನೀವು ತಂದಂತಹ ಸಂದೇಶವನ್ನು ತಂದ ಎಲ್ಲಾ ಪ್ರವಾದಿಗಳೂ ಕ್ರೌರ್ಯಕ್ಕೆ ಒಳಗಾಗಿದ್ದಾರೆ. ಆದರೆ ಆ ಕಾಲದಲ್ಲಿ ನಾನು ಜೀವಂತವಿದ್ದರೆ ನಾನು ಖಂಡಿತ ನಿಮಗೆ ಬೆಂಬಲವಾಗಿ ನಿಲ್ಲುವೆನು.' ಆದರೆ ಕೆಲವೇ ದಿನಗಳಲ್ಲಿ ವರಕ ಇಹಲೋಕ ತ್ಯಜಿಸಿದರು. ಸ್ವಲ್ಪ ಸಮಯದ ತನಕ ದೇವವಾಣಿ ಅವತೀರ್ಣವಾಗುವುದು ನಿಂತಿತು.'"
ಉಲ್ಲೇಖಗಳು
ವರ್ಗ:ಪ್ರೇಕ್ಷಣೀಯ ಸ್ಥಳಗಳು ವರ್ಗ:ಇಸ್ಲಾಂ ಧರ್ಮ ವರ್ಗ:ಗುಹೆಗಳು
ಣಮೊಕರ ಮಂತ್ರ
thumb|ಣಮೋಂಕಾರ ಮಂತ್ರ ಣಮೋಂಕಾರ ಮಂತ್ರ' (णमोकार मंत्र) ಜೈನ ಧರ್ಮದ ಪ್ರಾಥಮಿಕ ಮಂತ್ರ, ಇದನ್ನು ದಿನದ ಯಾವುದೇ ವೇಳೆ ಜಪಿಸಬಹುದು. ಈ ಮಂತ್ರವನ್ನು ಜೈನರು ತಮ್ಮ ಧ್ಯಾನದ ಪ್ರಾರಂಭದಲ್ಲಿ ಜಪಿಸುತ್ತಾರೆ. ಈ ಮಂತ್ರವನ್ನು ಜಪಿಸುವಾಗ ಭಕ್ತರು ಗೌರವದಿಂದ ಅರಿಹಂತರಿಗೆ, ಸಿದ್ಧರಿಗೆ, ಆಚಾರ್ಯರಿಗೆ, ಉಪಾಧ್ಯಾಯರಿಗೆ ಹಾಗು ಎಲ್ಲ ಗುರು ಮುನಿಗಳಿಗೆ ವಂದಿಸುತ್ತಾರೆ. ಅರಿಹಂತರು, ಸಿದ್ಧರು, ಆಚಾರ್ಯರು, ಉಪಾಧ್ಯಾಯರು ಹಾಗು ಎಲ್ಲ ಗುರು ಮುನಿಗಳು ಈ ಐವರನ್ನು ಪಂಚ ಪರಮೇಷ್ಠಿಗಳೆಂದು ಕರೆಯಲಾಗುತ್ತದೆ. ಈ ಮಂತ್ರ ಪಠಣದಿಂದ ಕೇವಲ ಒಂದು ವ್ಯಕ್ತಿಯ ಪೂಜೆ ಅಲ್ಲದೆ ಎಲ್ಲ ಸತ್ಪುರುಷರ ಸದ್ಗುಣವನ್ನು ಪೂಜಿಸುವಂತಾಗುತ್ತದೆ. ಣಮೊಕರ ಮಂತ್ರದಲ್ಲಿ ತೀರ್ಥಂಕರನಾಗಲಿ ಅಥವಾ ಸಿದ್ಧರನ್ನಾಗಲೀ ಹೆಸರಿನಿಂದ ಜಪಿಸಲಾಗುವುದಿಲ್ಲ. ಜಪಿಸುವವೇಳೆ ಭಕ್ತರು ಸದ್ಗುಣಗಳನ್ನು ನೆನೆಯುತ್ತಾ ಅವನ್ನು ಅಳವಡಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಈ ಮಂತ್ರದಲ್ಲಿ ಜೈನರು ಸತ್ಪುರುಷರನ್ನು ನಮಸ್ಕರಿಸುವರು. ಆದ್ದರಿಂದ ಇದನ್ನು ನಮಸ್ಕಾರ ಮಂತ್ರವೆಂದು ಕರೆಯಲಾಗುತ್ತದೆ.
ಇತಿಹಾಸ
ಉದಯಗಿರಿ ಬೆಟ್ಟಗಳಲ್ಲಿ ರಾಜ ಖಾರವೇಲಾ ಬರೆದ ಹಾಥಿಗುಂಫಾ ಶಾಸನ 162 ಬಿಸಿಇ ಶಾಸನ, ಹತಿಗುಂಫಾ ಶಾಸನವು ಣಮೋಂಕಾರ ಮಂತ್ರದಿಂದ ಪ್ರಾರಂಭವಾಗುತ್ತದೆ. ಇದನ್ನು ಜೈನ ರಾಜ ಖಾರವೇಲಾ ಕೆತ್ತಿಸಿದ್ದು ಎನ್ನಲಾಗಿದೆ. [5] [6]
ಧ್ಯಾನ
ಪ್ರಮುಖ ಜೈನ ಗ್ರಂಥವಾದ "ದ್ರವ್ಯಸಂಗ್ರಹ"ದ ಪ್ರಕಾರ: "ಪಂಚ ಪರಮೇಷ್ಠಿಗಳ ಶ್ರೇಷ್ಠವಾದ ಗುಣಗಳನ್ನು ಸ್ತುತಿಸುವ ಈ ಣಮೋಂಕಾರ ಮಂತ್ರದ ಮೂವತ್ತೈದು, ಹದಿನಾರು, ಆರು, ಐದು, ನಾಲ್ಕು, ಎರಡು ಮತ್ತು ಒಂದು ಅಕ್ಷರವನ್ನು ಧ್ಯಾನ ಮಾಡಬೇಕು ಅಥವಾ ಪಠಿಸಬೇಕು. ಹಾಗೆಯೇ ತಮ್ಮ ಗುರುಗಳಿಂದ ಬೋಧಿಸಲ್ಪಟ್ಟಂತೆ ಬೆರೆ ಮಂತ್ರಗಳನ್ನು ಕೂಡ ಪಠಿಸಬೇಕು."
References
ವರ್ಗ:Jain mantras
ಕಾಜಿ ನಜ್ರುಲ್ ಇಸ್ಲಾಮ್
ಕಾಜಿ ನಜ್ರುಲ್ ಇಸ್ಲಾಮ್ (কাজী নজরুল ইসলাম ಕಾಜಿ ನೊಜ್ರುಲ್ ಇಸ್ಲಾಮ್ ) (25 ಮೇ 1899–27 ಆಗಸ್ಟ್ 1976) ಇವರೊಬ್ಬ  ಬೆಂಗಾಳಿ ಕವಿ, ಸಂಗೀತಗಾರ ಮತ್ತು ಕ್ರಾಂತಿಕಾರೀ ವ್ಯಕ್ತಿಯಾಗಿದ್ದರು.ಅವರು ಉಗ್ರ ಬಲಪಂಥೀಯ ಫ್ಯಾಸಿಸಮ್ ವಿರುದ್ದ ಮತ್ತು ತುಳಿತಕ್ಕೊಳಗಾದವರ ಬಗ್ಗೆ ಕಾಳಜಿ ತೋರುವ ತತ್ವದ ಪ್ರವರ್ತಕರಾಗಿದ್ದರು.ಅವರೊಬ್ಬ ದಿಟ್ಟ ಹೋರಾಟದ ಕವಿ ಹೃದಯದವರಾಗಿದ್ದರು. ಅವರ ಕಾವ್ಯ ಮತ್ತು ರಾಷ್ಟ್ರೀಯತೆಯ ಚಟುವಟಿಕೆಗಳಿಗಾಗಿ ಅವರಿಗೆ ಜನಪ್ರಿಯ ಹೆಸರಾದ ಬಿದ್ರೊಹಿ ಕೊಬಿ (ಕ್ರಾಂತಿಕಾರಿ ಕವಿ) ಎಂಬ ಉಪನಾಮ ನೀಡಲಾಗಿತ್ತು. ಅವರ ಬೃಹತ್ ಪ್ರಮಾಣದ ಸಾಹಿತ್ಯಕ ಬರೆಹದಿಂದಾಗಿ ಅವರು ಜೀವಮಾನವಿಡೀ ಮಾಡಿದ ಸಾಧನೆಗಾಗಿ ಅವರನ್ನು ಬಾಂಗ್ಲಾದೇಶದ ರಾಷ್ಟ್ರೀಯ ಕವಿ ಎಂದು ಅಧಿಕೃತವಾಗಿ ಗುರುತಿಸಲಾಗುತ್ತಿತ್ತು.ಭಾರತದಲ್ಲಿ ಅವರ ಜ್ಞಾಪಕಾರ್ಥ ಚಟುವಟಿಕೆಗಳೂ ನಡೆಯುತ್ತವೆ.
ಬಡ ಮುಸ್ಲಿಮ್ ಕುಟುಂಬದಲ್ಲಿ ಜನಿಸಿದ ನಜ್ರುಲ್ ಆರಂಭದಲ್ಲಿ ಧಾರ್ಮಿಕ ಶಿಕ್ಷಣ ಪಡೆದು ಮಸೀದೆಯಲ್ಲಿ ಮ್ಯುಸಿಯೆನ್ ಮಹಮ್ಮದೀಯ ಘೋಷಕನಾಗಿ ಸ್ಥಳೀಯ ಮಸೀದಿಯಲ್ಲಿ ಕೆಲಸ ಮಾಡುತ್ತಿದ್ದರು. ಅವರು ರಂಗ ತರಬೇತಿ ಶಿಕ್ಷಣದಲ್ಲಿ ಕಾವ್ಯ,ನಾಟಕ ಮತ್ತು ಸಾಹಿತ್ಯದ ಬಗ್ಗೆ ಕಲಿತುಕೊಂಡರು. ಬ್ರಿಟಿಶ್ ಇಂಡಿಯನ್ ಆರ್ಮಿಯಲ್ಲಿ ಕೆಲ ಕಾಲ ಸೇವೆ ಮಾಡಿದ ನಜ್ರುಲ್ ಕೊಲ್ಕತ್ತಾದಲ್ಲಿ ಪತ್ರಕರ್ತನಾಗಿ ನೆಲೆಯಾದರು.(ಆವಾಗ ಇದು ಕಲ್ಕತ್ತಾ ಆಗಿತ್ತು) ಅವರು ಭಾರತದಲ್ಲಿನ ಬ್ರಿಟಿಶ್ ರಾಜ್ ವನ್ನು ವಿರೋಧಿಸಿದರಲ್ಲದೇ ತಮ್ಮ ಕವಿ-ಕಾವ್ಯದಿಂದ ಕ್ರಾಂತಿಯನ್ನು ಭೋದಿಸಿದರು.ಉದಾಹರಣೆಗೆ "ಬಿದ್ರೊಹಿ"(ದಿ ರೆಬೆಲ್)ಮತ್ತು "ಭಂಗಾರ್ ಗಾನ್ (ದಿ ಸಾಂಗ್ ಆಫ್ ಡಿಸ್ಟ್ರಕ್ಷನ್-ವಿನಾಶದ ಹಾಡು)ಅದಲ್ಲದೇ ಅವರದೇ ಆದ ಪ್ರಕಟನೆ "ಧೂಮಕೇತು" (ದಿ ಕಾಮೆಟ್)ಅವರ ನೆರವಿಗಿದ್ದವು. ಭಾರತದ ಸ್ವಾತಂತ್ರ್ಯ ಚಳವಳಿಯಲ್ಲಿನ ಅವರ ಭಾವೋದ್ರೇಕಿತ ಕಾರ್ಯಚಟುವಟಿಕೆ ಬ್ರಿಟಿಶ್ ಸರ್ಕಾರ ಅವರನ್ನು ಸೆರೆಮನೆಗೆ ಅಟ್ಟಿತು. ಅವರು ಸೆರೆಮನೆಯಲ್ಲಿದ್ದಾಗ "ರಾಜ್ಬಂದಿರ್ ಜಬನ್ಬಂದಿ" (ಡಿಪೊಜಿಶನ್ ಆಫ್ ಪೊಲಿಟಿಕಲ್ ಪ್ರಿಜನರ್) ಎಂಬ ಕೃತಿ ರಚಿಸಿದರು. ಭಾರತ ಬಹುಜನರ ಶೋಷಣೆ-ಬವಣೆಗಳ ಬಗ್ಗೆ ಬರೆದ ನಜ್ರುಲ್ ಅವರ ಉದ್ದಾರಕ್ಕಾಗಿ ಶ್ರಮಿಸಿದ ವ್ಯಕ್ತಿಯಾಗಿದ್ದಾರೆ.
ನಜ್ರುಲ್ ಅವರ ಬರೆಹಗಳು ಪ್ರೀತಿ,ಸ್ವಾತಂತ್ರ್ಯ ಮತ್ತು ಕ್ರಾಂತಿಯ ಬಗ್ಗೆ ವಿವರಿಸಿವೆ;ಅವರು ಎಲ್ಲಾ ತರಹದ ಮತಾಂಧತೆಯನ್ನು ವಿರೋಧಿಸಿದ್ದಾರೆ.ಅವಲ್ಲದೇ ಧಾರ್ಮಿಕ ಮತ್ತು ಲಿಂಗ ತಾರತಮ್ಯವನ್ನೂ ವಿರೋಧಿಸಿದ್ದಾರೆ. ಅವರ ಜೀವನದುದ್ದಕ್ಕೂ ನಜ್ರುಲ್ ಸಣ್ಣ ಕಥೆಗಳು,ಕಾದಂಬರಿಗಳು ಮತ್ತು ಪ್ರಭಂಧಗಳನ್ನು ಬರೆದಿದ್ದರೂ ತಮ್ಮ ಜನಪ್ರಿಯ ಕವಿತೆಗಳಿಗಾಗಿ ಪ್ರಸಿದ್ದರಾಗಿದ್ದಾರೆ.ಅದಲ್ಲದೇ ನೂತನವಾಗಿ ಬೆಂಗಾಳಿ ಘಜಲ್ ಗಳ ಪ್ರವರ್ತಕರೆನಿಸಿದ್ದಾರೆ. ನಜ್ರುಲ್ ತಮ್ಮದೇ ಆದ 4,000 ಹಾಡುಗಳಿಗೆ ಸಂಗೀತ ಸಂಯೋಜಿಸಿದ್ದಾರೆ.(ಇದರಲ್ಲಿ ಗ್ರಾಮೊಫೊನ್ ರೆಕಾರ್ಡ್ಸ್ ಗಳೂ ಸೇರಿವೆ)ಇವುಗಳ ಸಂಗ್ರಹಕ್ಕೆ ನಜ್ರುಲ್ ಗೀತಿ (ನಜ್ರುಲ್ ಹಾಡುಗಳು)ಎನ್ನಲಾಗುತ್ತದೆ,ಅವು ಇಂದು ಎಲ್ಲೆಡೆಯೂ ಪ್ರಖ್ಯಾತವಾಗಿವೆ. ಅವರು ತಮ್ಮ 43 ನೆಯ ವಯಸ್ಸಿನಲ್ಲಿ ಅನಾಮಿಕ ಖಾಯಿಲೆಯೊಂದರಿಂದ ಬಳಲಿದಾಗ ಅದರಿಂದ ಅವರ ಧ್ವನಿ ಮತ್ತು ಜ್ಞಾಪಕ ಶಕ್ತಿ ಕುಂದಿದವು. ಅದನ್ನು ಬಹುತೇಕರು ಬ್ರಿಟಿಶ್ ಸರ್ಕಾರವು ಅವರಿಗೆ ನಿಧಾನವಾಗಿ ವಿಷ ಉಣಿಸಿದೆ ಎಂದು ಹೇಳುತ್ತಿದ್ದರು. ಈ ಕಾಯಿಲೆ ಅವರ ಆರೋಗ್ಯ ಕ್ಷೀಣಿಸಲು ಕಾರಣವಾಯಿತಲ್ಲದೇ ಅನಿವಾರ್ಯವಾಗಿ ಅವರು ಹಲವು ವರ್ಷಗಳ ಕಾಲ ಒಂಟಿ ಬದುಕು ಸಾಗಿಸಬೇಕಾಯಿತು. ಬಾಂಗ್ಲಾದೇಶ ಸರ್ಕಾರದ ಆಮಂತ್ರಣದ ಮೇರೆಗೆ ನಜ್ರುಲ್ ಮತ್ತು ಅವರ ಕುಟುಂಬವು 1972 ರಲ್ಲಿ ನಾಲ್ಕು ವರ್ಷಗಳ ಅನಂತರ ಢಾಕಾಗೆ ಸ್ಥಳಾಂತರವಾಯಿತು.
ಆರಂಭಿಕ ಜೀವನ
ಕಾಜಿ ನಜ್ರುಲ್ ಅವರು ಬಂಗಾಳದ ಬುರ್ದ್ವಾನ್ ಜಿಲ್ಲೆಯ ಚುರುಲಿಯಾ ಗ್ರಾಮದಲ್ಲಿ ಜನಿಸಿದರು.(ಅದೀಗ ಭಾರತದ ಪಶ್ಚಿಮ ಬಂಗಾಳ ರಾಜ್ಯದಲ್ಲಿದೆ.) ಅವರು ಪ್ರಬಲ ತಾಲುಕುಬಾರ ಮುಸ್ಲಿಮ್ ಕುಂಟುಂಬದಲ್ಲಿ ಮೂರುಗಂಡುಮಕ್ಕಳು ಇಬ್ಬರು ಹೆಣ್ಣು ಮಕ್ಕಳಲ್ಲಿ ಎರಡನೇಯರಾಗಿ ಜನಿಸಿದರು ನಜ್ರುಲ್ ಅವರ ತಂದೆ ಕಾಜಿ ಫಕೀರ್ ಅಹ್ಮದ್ ಒಬ್ಬ ಇಮಾಮ್ ಅಲ್ಲದೆ ಸ್ಥಳೀಯ ಮಸೀದೆಯ ಅಡಳಿತ ಮತ್ತು ಸಮಾಧಿ ಸ್ಥಳಗಳ ಉಸ್ತುವಾರಿ ವಹಿಸಿದ್ದರು. ನಜ್ರುಲ್ ಅವರ ತಾಯಿ ಜಿಂದಾ ಖಾತುನ. ನಜ್ರುಲ್ ಗೆ ಇಬ್ಬರು ಸಹೋದರರು ಕಾಜಿ ಆಲಿ ಹುಸೇನ್ ಹಾಗು ಉಮ್ಮೆ ಕುಲ್ಸು ಎಂಬ ಹೆಸರಿನ ಓರ್ವ ಸೋದರಿ ಇದ್ದರು. ಅವರನ್ನು ದುಃಖು ಮಿಯಾ (ವಿಷಾದದ ಮನುಷ್ಯ) ಎಂದು ಸಂಕ್ಷಿಪ್ತ ನಾಮದಿಂದ ಕರೆಯಲಾಗುತ್ತಿತ್ತು.ನಜ್ರುಲ್, ಸ್ಥಳೀಯ ಮಸೀದೆ ನಡೆಸುತ್ತಿದ್ದ ಧಾರ್ಮಿಕ ಶಾಲೆ ಮಕ್ತಬ್  ಗೆ ಹೋಗುತ್ತಿದ್ದರು.ಅಲ್ಲಿ ಅವರು ಕುರಾನ್ ಮತ್ತು ಅದರ ಸಾಹಿತ್ಯವನ್ನು ಇಸ್ಲಾಮಿಕ್ ತತ್ವಶಾಸ್ತ್ರವನ್ನು  ಅಲ್ಲದೇ ಗದ್ಯದ ಭಾಗಗಳನ್ನು ಅಧ್ಯಯನ ಮಾಡಿದರು. ಅವರ ತಂದೆಯ ಸಾವಿನ ನಂತರ 1908 ರಲ್ಲಿ ಅವರ ಕುಟುಂಬವು ಬಹಳಷ್ಟು ತೊಂದರೆಗೀಡಾಗಿತ್ತು. ತಮ್ಮ ಎಳೆ ವಯಸ್ಸಿನಲ್ಲಿ ಹತ್ತನೆಯ ವರ್ಷದಲ್ಲಿ ನಜ್ರುಲ್ ತಮ್ಮ ತಂದೆ ಸ್ಥಾನದಲ್ಲಿ ಮಸೀದೆಯಲ್ಲಿ ಕೆಲಸ ಮಾಡಲು ಪ್ರಾರಂಭಿಸಿದರು.ಅದರೊಂದಿಗೆ ತಮ್ಮ ಕುಟುಂಬದವರಿಗೆ ಸಹಾಯಕರಾಗಿ ಕೆಲಸ ಮಾಡಲು ಆರಂಭ ಮಾಡಬೇಕಾಯಿತು. ನಂತರ ಮುಜೆಯಿನ್ ಆಗಿ ಮಸೀದೆಯಲ್ಲಿ ಕೆಲಸ ಮಾಡಿ ಅಥಾನ್ ಮತ್ತು ಜನರನ್ನ ಪ್ರಾರ್ಥನೆಗೆ ಕರೆಯುವ ಕೆಲಸ ಮಾಡುತ್ತಿದ್ದರು.
ಜನಪದ ನಾಟಕ ರಂಗದೆಡೆಗಿನ ಆಕರ್ಷಣೆಯಿಂದಾಗಿ ನಜ್ರುಲ ಲೆಟೊ  ಅಂದರೆ ಪೌರಾಣಿಕ ನಾಟಕಗಳ (ಸಂಚಾರಿ ತಂಡದೊಂದಿಗೆ ಸೇರಿದರು).ಇದನ್ನು ಅವರ ಸಂಭಂಧಿ ಬಜ್ಲೆ ಕರೀಮ್ ನಡೆಸುತ್ತಿದ್ದರು. ಅವರೊಂದಿಗೆ ಕೆಲಸ ಮಾಡುತ್ತಾ ಅಭಿನಯದಲ್ಲಿ ತೊಡಗಿ ಅದರೊಂದಿಗೇ ಹಾಡು-ಕವಿತೆಗಳನ್ನು ನಾಟಕ ಮತ್ತು ಸಂಗೀತ ಗೋಷ್ಟಿಗಳನ್ನು ನಡೆಸಲಾರಂಭಿಸಿದ್ದರು. ನಜ್ರುಲ್ ಅವರು ಈ ಕೆಲಸದ ಅನುಭವದ ಮೂಲಕ ಬಂಗಾಳಿ ಮತ್ತು ಸಂಸ್ಕೃತ ಸಾಹಿತ್ಯ ಮತ್ತು ಹಿಂದೂ ಧರ್ಮ ಗ್ರಂಥಗಳಾದ ಪುರಾಣಗಳ ಬಗ್ಗೆಯೂ ಕಲಿಯಲಾರಂಭಿಸಿದರು. ಆಗ ಈ ಕಿರಿಯ ಕವಿ ತನ್ನ ನಾಟಕ ಗುಂಪಿಗಾಗಿ ಹಲವು ಕವಿತೆಗಳನ್ನು ರಚಿಸಿದ.ಅದರಲ್ಲಿ "ಚಾಸರ್ ಸಾನ್("ರೈತನ ಕತೆ"), "ಶಕುನಿಬಾಧ್" ("ರಣಹದ್ದುಗಳ ಹತ್ಯೆ"),"ರಾಜಾ ಯುಧಿಷ್ಟರ್ ಸಾನ್("ಆಗ ರಾಜನಾಗಿದ್ದ ಯುಧಿಷ್ಟರ್ "),ನ ಕತೆ "ದಾತಾ ಕರ್ಣ" ("ದಾನಶೂರ ಕರ್ಣ "),"ಅಕ್ಬರ್ ಬಾದಶಾಹ್" ("ಚಕ್ರವರ್ತಿ ಅಕ್ಬರ್ "),"ಕವಿ ಕಾಳಿದಾಸ್" ("ಕವಿ ಕಾಳಿದಾಸ "), "ವಿದ್ಯಾಭುತುಮ್" ("ಜಾಣ ಗೂಬೆ"), ಮತ್ತು "ರಜಪುತ್ರರ್ ಸಾನ್" ("ಮಹಾರಾಜನೊಬ್ಬನ ಕಥೆ"),
1910 ರಲ್ಲಿ ಈ ತಂಡ ತೊರೆದು ರಾಣಿಗಂಜ್ ಸಿಯರ್ಸೊಲೆ ರಾಜ್ ಸ್ಕೂಲ್ ಗೆ ಪ್ರವೇಶ ಪಡೆದುಕೊಂಡರು.ನಂತರ ಮಾತ್ರುನ್ ಹೈಸ್ಕೂಲ್ ಇಂಗ್ಲೀಷ್ ಸ್ಕೂಲ್ ಗೆ ಬಂದು ಅಲ್ಲಿನ ಮುಖ್ಯಾಧ್ಯಾಪಕ ಕುಮುದ್ರಂಜನ್ ಮಲ್ಲಿಕ್ ಅವರ ಮಾರ್ಗದರ್ಶನದಲ್ಲಿ ಕಲಿಯಲಾರಂಭಿಸಿದರು. ಶಾಲಾ ಶುಲ್ಕ ಭರಿಸಲಾಗದೇ ನಜ್ರುಲ್ ಶಾಲೆ ಬಿಟ್ಟು ಕವಿಯಾಲ್ಸ್ ಎಂಬ ಮತ್ತೊಂದು ಗುಂಪನ್ನು ಸೇರಿಕೊಂಡರು. ನಂತರ ಅಸೊನ್ಸಲ್ ನಗರದಲ್ಲಿನ ಕ್ರಿಶ್ಚಿಯನ್ ರೈಲ್ವೆ ಗಾರ್ಡ್ ಒಬ್ಬರ ಮನೆಯಲ್ಲಿ ಅಡಿಗೆಯವನಾಗಿ ಸೇರಿ ಅಲ್ಲಿನ ಬೇಕರಿ ಮತ್ತು ಚಹಾ ಅಂಗಡಿಯಲ್ಲಿ ಕೆಲಸ ಮಾಡಲಾರಂಭಿಸಿದರು. ಆಗ 1914 ರಲ್ಲಿ ನಜ್ರುಲ್ ದರಿರಾಮ್ ಪುರ್ ಸ್ಕೂಲ್ ನಲ್ಲಿ ಅಧ್ಯಯನ ಮಾಡಿದರು.(ಸದ್ಯ ಅದು ಮಿಮೆನ್ಸಿಂಗ್ ಜಿಲ್ಲೆಯ ತ್ರಿಶಾಲ್ ನಲ್ಲಿ ಜತಿಯಾ ಕಾಬಿ ಕಾಜಿ ನಜ್ರುಲ್ ಇಸ್ಲಾಮ್ ಯುನ್ವರ್ಸಿಟಿ ಎನಿಸಿದೆ.) ನಜ್ರುಲ್ ಅಧ್ಯಯನ ಮಾಡಿದ ಇನ್ನಿತರ ವಿಷಯಗಳೆಂದರೆ ಬೆಂಗಾಲಿ, ಸಂಸ್ಕೃತ, ಅರಬಿಕ್, ಪರ್ಸಿಯನ್ ಸಾಹಿತ್ಯ ಮತ್ತು ಶಾಸ್ತ್ರೀಯ ಸಂಗೀತ ಇತ್ಯಾದಿಗಳನ್ನು ಕಲಿಸುವ ಗುರುವರ್ಗ ಅವರ ಪ್ರತಿಭೆಯನ್ನು ಮೆಚ್ಚಿ ಕೊಂಡಾಡುವಂತಹ ಅಧ್ಯಯನ ಅವರದಾಗಿತ್ತು.
ನಜ್ರುಲ್ X ವರ್ಗದ ವರೆಗೂ ಕಲಿತರೂ ಮೆಟ್ರಿಕ್ಯುಲೇಶನ್ ನ ಪ್ರಾಥಮಿಕ ಪರೀಕ್ಷೆಗೆ ಹಾಜರಾಗುವುದಾಗಲಿಲ್ಲ.ಅದರ ಬದಲಿಗೆ ಭಾರತ ಸೈನ್ಯ ಇಲಾಖೆಯಲ್ಲಿ 1917 ರ ಸುಮಾರಿಗೆ ತಮ್ಮ ಹದಿನೆಂಟನೆಯ ವಯಸ್ಸಿನಲ್ಲೇ ದಾಖಲಾದರು. ಅವರು ಬ್ರಿಟಿಶ್ ಸೈನ್ಯ ಸೇರಲು ಎರಡು ಕಾರಣಗಳಿದ್ದವು:ಒಂದು ತಮ್ಮ ಯೌವನದ ಹುಮ್ಮಸಿನಲ್ಲಿ ಹೊಸದನ್ನು ಕಲಿಯಬೇಕೆಂಬ ಉತ್ಕಟ ಇಚ್ಛೆ, ಎರಡನೆಯದು ರಾಜಕೀಯ ವಲಯದಲ್ಲಿನ ಅಗತ್ಯವನ್ನು ಅವರು ಕಂಡಿದ್ದರು. ಆಗಿನ 49 ನೆಯ ಬೆಂಗಾಲ್ ರೆಜಿಮೆಂಟ್ ಗೆ ಸೇರಿದ್ದ ಅವರನ್ನು ಕರಾಚಿಯಲ್ಲಿನ ಕಂಟೋನ್ ಮೆಂಟ್ ಗೆ ನೇಮಕ ಮಾಡಲಾಯಿತು.ಅವರು ಅಲ್ಲಿ ತಮ್ಮ ಮೊದಲ ಗದ್ಯ ಮತ್ತು ಪದ್ಯಗಳನ್ನು ಬರೆದರು. ಆಗಾಗ ಅಂತಹ ಯುದ್ದ ಸಂದರ್ಭದ ಕ್ರಿಯಾ ಚಟುವಟಿಕೆಗಳನ್ನು ಅನುಭವಿಸದಿದ್ದರೂ ಅವರು ಹವಿಲ್ದಾರ್, ಹುದ್ದೆಗೆ ಬಡ್ತಿ ಪಡೆದರು.ತಮ್ಮ ಬಟಾಲಿಯನ್ ಗೆ ಕ್ವಾರ್ಟರ್ ಮಾಸ್ಟರ್.ಆಗಿ ಸೇವೆ ಸಲ್ಲಿಸಿದರು. ಈ ಸಂದರ್ಭದಲ್ಲಿ ನಜ್ರುಲ್ ವ್ಯಾಪಕವಾಗಿ ಓದುವ ಹವ್ಯಾಸ ಬೆಳೆಸಿಕೊಂಡರು, ರಬೀಂದ್ರ ನಾಥ ಟ್ಯಾಗೊರ್ ಮತ್ತು ಶರತ್ ಚಂದ್ರ ಚಟ್ಟೋಪಾಧ್ಯಾಯ, ಅಲ್ಲದೇ ಪರ್ಸಿಯನ್ ಕವಿಗಳಾದ ಹ್ಜಫೆಜ್,ರುಮಿ ಮತ್ತು ಒಮರ್ ಖಯ್ಯಾಮ್ ಅವರುಗಳ ಬರಹದಿಂದ ಗಾಢವಾಗಿ ಪ್ರಭಾವಿತರಾದರು. ಅವರು ರೆಜಿಮೆಂಟನಲ್ಲಿದ್ದ ಪಂಜಾಬಿ ಮೌಲ್ವಿ ಅವರ ಸಂಗೀತ ಮತ್ತು ಸಾಹಿತ್ಯದ ಅಭಿರುಚಿಯಿಂದ ಆಕರ್ಷಿತರಾದರು. ಅವರ ಮೊದಲ ಗದ್ಯ "ಬೌಂದುಲರ್ ಆತ್ಮಕಹಿನಿ"(ಅಲೆಮಾರಿಯ ಬದುಕು)ಇದು ಮೇ 1919 ರಲ್ಲಿ ಪ್ರಕಟವಾಯಿತು. ಅವರ ಕವಿತೆ "ಮುಕ್ತಿ" (ಫ್ರೀಡಮ್)ನ್ನು "ಬಾಂಗ್ಲಾ ಮುಸಲ್ಮಾನ್ ಸಾಹಿತ್ಯ ಪತ್ರಿಕಾ"ಪ್ರಕಟಿಸಿತು.(ಬೆಂಗಾಲಿ ಮುಸ್ಲಿಮ್ ಮಿಲಿಟರರಿ ಜರ್ನಲ್)
ಕ್ರಾಂತಿಕಾರಿ ಕವಿ
ನಜ್ರುಲ್ 1920 ರಲ್ಲಿ ಸೈನ್ಯ ತೊರೆದು ಕಲ್ಕತ್ತಾದಲ್ಲಿ ನೆಲೆಯಾದರು.ಆಗ ಅದು ಭಾರತದ ಸಾಂಸ್ಕೃತಿಕ ರಾಜಧಾನಿ ಎನಿಸಿತ್ತು.(ಅದನ್ನು 1911 ರಲ್ಲಿ ರಾಜಕೀಯವಾಗಿ ರಾಜ್ಯ ರಾಜಧಾನಿಯನ್ನಾಗಿಸಲಾಯಿತು) ಅವರು "ಬಾಂಗಿಯಾ ಮುಸಲ್ಮಾನ್ ಸಾಹಿತ್ಯ ಸಮಿತಿ"ಗೆ ಸಿಬ್ಬಂದಿಯಾದರು.(ಬೆಂಗಾಲಿ ಮುಸ್ಲಿಮ್ ಲಿಟರರಿ ಸೊಸೈಟಿ")ಅಲ್ಲದೇ ಅಲ್ಲಿನ 32 ಕಾಲೇಜ್ ಸ್ಟ್ರೀಟ್ ನಲ್ಲಿ ತಮ್ಮ ಸಹೋದ್ಯೋಗಿಗಳೊಂದಿಗೆ ವಾಸವಾದರು. ಅವರು ತಮ್ಮ ಮೊದಲ ಕಾದಂಬರಿ "ಬಂಧನ್-ಹರಾ"(ಸಂಕೋಲೆಯಿಂದ ಮುಕ್ತಿ)ಯನ್ನು 1920 ರಲ್ಲಿ ಅದರ ನಂತರ ಸತತ ಏಳು ವರ್ಷಗಳ ಕಾಲ ಸಾಹಿತ್ಯದ ಮೇಲೆ ಕೆಲಸ ಮಾಡಿಸಿದರು. ಅವರ ಮೊದಲ ಕವನ ಸಂಕಲನಗಳೆಂದರೆ "ಬೊಧಾನ್","ಶತ್-ಇಲ್-ಅರಬ್","ಖೆಯಾ-ಪರೆರ್ ತರನಿ" ಮತ್ತು "ಬಾದಲ್ ಪ್ರತೆರ್ ಶರಾಬ್" ಮತ್ತು ಇವುಗಳಿಗಾಗಿ ಹಲವು ಮೆಚ್ಚುಗೆಗಳನ್ನು ಅವರು ಪಡೆದಿದ್ದರು.
ಈ ಸಾಹಿತ್ಯದ ಸೊಸೈಟಿಯೊಂದಿಗೆ ಕೆಲಸ ಮಾಡುವಾಗ ಅನೇಕ ಯುವ ಮುಸ್ಲಿಮ್ ಬರೆಹಗಾರರೊಂದಿಗೆ ನಜ್ರುಲ್ ಅವರ ನಿಕಟ ಸಂಪರ್ಕ ಬೆಳೆಯಿತು.ಅದರಲ್ಲಿ ಮೊಹಮ್ಮದ್ ಮೊಜಾಮ್ಮೆಲ್ ಹಕ್, ಅಫ್ಜುಲುಲ್ ಹಕ್, ಕಾಜಿ ಅಬ್ದುಲ್ ವಾದುಬ್ ಮತ್ತು ಮುಹಮ್ಮದ್ ಶಾಹಿಸುಲ್ಲಾ ಇತ್ಯಾದಿ ಅವರು ಕಲ್ಕತ್ತಾದ ಬರೆಹಗಾರರ ಕ್ಲಬ್ ಗಳಿಗೆ ನಿಯಮಿತವಾಗಿ ಭೇಟಿ ನೀಡುತ್ತಿದ್ದರು.ಅದರಲ್ಲಿ ಪ್ರತಿಭಾವಂತ ಕವಿಗಳು ಮತ್ತು ವಿದ್ವಾಂಸರ ಸಾಂಗತ್ಯ ದೊರಕಿತು.ಅದರಲ್ಲೂ ಗಜೇಂದ್ರ ಅಡಾ ಮತ್ತು ಭಾರತೀಯ ಅಡಾ ಪ್ರಮುಖರಾಗಿದ್ದರು. ನಜ್ರುಲ್ 1921 ರ ಅಕ್ಟೋಬರಲ್ಲಿ ಶಾಂತಿನಿಕೇತನಕ್ಕೆ ಮುಹಮ್ಮದ್ ಶಾಹಿದುಲ್ಲಾರೊಂದಿಗೆ  ತೆರಳಿ ರಬೀಂದ್ರನಾಥ್ ಟ್ಯಾಗೊರ್ ರನ್ನು ಭೇಟಿ ಮಾಡಿದರು. ಹಲವು ಭಿನಾಭಿಪ್ರಾಯಗಳಿದ್ದರೂ ನಜ್ರುಲ್ ಟ್ಯಾಗೊರ್ ರನ್ನು ತಮ್ಮ ಸಾಹಿತ್ಯದ ಗುರು ಎಂದು ಹೇಳುತ್ತಿದ್ದರಲ್ಲದೇ ಬಹುದಿನಗಳ ಕಾಲ ಅವರೊಂದಿಗೆ ನಿಕಟವಾಗಿದ್ದರು. ನಜ್ರುಲ್ 1921 ರಲ್ಲಿ ನರ್ಗಿಸ್ ರೊಂದಿಗೆ ವಿವಾಹವಾದರು.ನರ್ಗಿಸ್ ದೌಲತ್ ಪುರದ ಕೊಮಿಲ್ಲಾದಲ್ಲಿನ ಪ್ರಸಿದ್ದ ಮುಸ್ಲಿಮ್ ಪ್ರಕಾಶ ಅಲಿ ಅಕ್ಬರ್ ಖಾನ್ ಅವರ ಸಂಭಂಧಿಯಾಗಿದ್ದರು. ಆದರೆ ಜೂನ್ 18,1921-ರ ದಿನ ಅಲಿ ಅಕ್ಬರ್ ಖಾನ್ ಅವರು ಬಹಿರಂಗವಾಗಿಯೇ ಮದುವೆ ಅನಂತರ ನಜ್ರುಲ್ ದೌಲತ್ ಪುರದಲ್ಲಿಯೇ ಇರಬೇಕೆಂದು ಕಡ್ಡಾಯ ವಿಧಿಸಿದಾಗ ಅವರು ಅದೇ ಕ್ಷಣ ಅಲ್ಲಿಂದ ಹೊರಟರು.
ನಜ್ರುಲ್ ಅವರು 1922 ರಲ್ಲಿ ಪ್ರಕಟಿಸಿದ "ಬಿದ್ರೊಹಿ" ಅತ್ಯಂತ ಜನಪ್ರಿಯ ಕೃತಿಯಾಯಿತು.ಭಾರತದ ಸಾಹಿತ್ಯ ಕ್ಷೇತ್ರದಲ್ಲಿಯೂ ಇದರ ಮೆಚ್ಚುಗೆ ವ್ಯಕ್ತವಾಯಿತು.ಅವರ ಕಥಾಹಂದರವು ಚಳವಳಿಯ ಉತ್ತೇಜನಕ್ಕೆ ಕಾರಣವಾಯಿತು:.
ನಾನು ಉಸಿರು ಬಿಡಲಾಗದ ದುಃಖವೆನಿಸಿದ್ದೇನೆ, ಮೊದಲ ಹಸ್ತ ಸ್ಪರ್ಶದಿಂದಲೇ ನಡುಕ ಉಂಟು ಮಾಡುವಂತಹ ಸ್ಥಿತಿಗೆ ತಲುಪಿದ್ದೇನೆ, ನಾನು ಅವಳ ಮೊದಲ ಮುತ್ತಿನ ಮೆದು ಸ್ಪರ್ಷವನ್ನು ಕದ್ದಿದ್ದೇನೆ. ನಾನು ಅವಳ ನೋಟದಲ್ಲಿನ ಅಲ್ಪಕಾಲೀನ ಮುಸುಕಿನಲ್ಲಿನ ಗೋಚರತೆ ನನಗಾಗಿದೆ. ನಾನು ಅವಳ ನಿರಂತರ ರಹಸ್ಯವಾದ ನೋಟವ ಅಪೇಕ್ಷಿಸುತ್ತೇನೆ... ...  ನಾನು ಭೂಮಿಯ ಎದೆಯಿಂದ ಹೊತ್ತಿ ಉರಿಯುತ್ತಿರುವ ಜ್ವಾಲಾಮುಖಿಯಂತಿದ್ದೇನೆ, ನಾನು ಅರಣ್ಯದೊಳಗಿನ ಕಾಡ್ಗಿಚ್ಚಾಗಿದ್ದೇನೆ, ನಾನು ನರಕದ ಹುಚ್ಚು ಹೊಳೆಯಂತೆ ಕೋಪಾವಿಷ್ಟನಾಗಿದ್ದೇನೆ! ನಾನು ಈ ಗುಡುಗು-ಮಿಂಚಿನ ರೆಕ್ಕೆಗಳ ಮೇಲೆ ಸಂತೋಷದಿಂದ ಹಾರುತ್ತಿದ್ದೇನೆ ಮತ್ತು ಅದನ್ನು ಅನುಭವಿಸುತ್ತಿದ್ದೇನೆ, ನಾನು ಈ ಜಿಪುಣತನ ಮತ್ತು ಭಯವನ್ನು ಅಲ್ಲಲ್ಲಿ ಚೆಲ್ಲಾಪಿಲ್ಲಿಯಾಗಿಸುವೆನು, ನಾನು ಈ ಭೂಮಿಯ ಮೇಲಿನ ಅಸ್ತಿತ್ವದಲ್ಲಿರುವ ವಿಶ್ವಕ್ಕೇ ಭೂಕಂಪವನ್ನುಂಟು ಮಾಡಬಲ್ಲೆನು! “(8 ನೆಯ ಪದ್ಯದ ನುಡಿ)”
ನಾನು ಸಾವಿರದ ನಿರಂತರ,ಚಿರನೂತನ ಕ್ರಾಂತಿಕಾರಿ, ನಾನು ವಿಶ್ವಗಿಂತಲೂ ಮೇಲ್ಮಟ್ಟದಲ್ಲಿ ನನ್ನ ತಲೆ ಎತ್ತಬಲ್ಲೆನು, ಎತ್ತರ,ಇನ್ನಷ್ಟು ಎತ್ತರಕ್ಕೇರಿ ಮತ್ತು ಏಕಾಂಗಿಯಾಗಿ ಮೇಲೇರುತ್ತೇನೆ! “(ಕೊನೆಯ ನುಡಿ)” (ಕಬೀರ್ ಚೌಧರಿಯವರಿಂದ ಇಂಗ್ಲಿಷ್ ಅನುವಾದ )
"ಬಿಜ್ಲಿ" (ಸಿಡಿಲು  )ಎಂಬ ಹೆಸರಿನ ಪತ್ರಿಕೆಯನ್ನು ಕ್ರಾಂತಿಕಾರಿ ಭಾಷೆ ಬಳಸಿ ಅದನ್ನು ಅಸಹಕಾರ ಚಳವಳಿಗೆ ಪೂರಕವಾಗುವಂತೆ ಪ್ರಕಟಿಸಲಾಗುತ್ತಿತ್ತು.-ಮೊದಲ ಬಾರಿಗೆ ರಾಷ್ಟ್ರೀಯ ಆಂದೋಲ ನಾಗರಿಕ ಅಸಹಕಾರವನ್ನು ಬ್ರಿಟಿಶ್ ಕಾನೂನನ್ನು ವಿರೋಧಿಸಲು ಮಾಡಲಾಯಿತು.
| ಕ್ರಾಂತಿಕಾರಿ
ನಜ್ರುಲ್ ತಮ್ಮ ಮೊದಲ ದ್ವೈಸಾಪ್ತಾಹಿಕ "ದೂಮ್ ಕೇತು" (ಕಾಮೆಟ್ )ವನ್ನು ಆಗಷ್ಟ್ 12.1922 ರಲ್ಲಿ ಆರಂಭಿಸಿದರು. ಅವರು "ಕ್ರಾಂತಿಕಾರಿ ಕವಿ" ನಜ್ರುಲ್ ಎಂದು ಹೆಸರಾದರು.ಅದಲ್ಲದೇ ಬ್ರಿಟಿಶ್ ಅಧಿಕಾರಿಶಾಹಿಯ ಸಂಶಯಾತ್ಮಕ ಕಣ್ಣಿಗೂ ಗುರಿಯಾದರು. "ಧೂಮಕೇತು"ವಿನಲ್ಲಿ ಸೆಪ್ಟೆಂಬರ್ 1922 ರಲ್ಲಿ ಪ್ರಕಟವಾದ ರಾಜಕೀಯ ಕವಿತೆಯೊಂದರಿಂದ ಅವರ ಪತ್ರಿಕಾ ಕಚೇರಿ ಮೇಲೆ ಪೊಲೀಸ್ ದಾಳಿ ನಡೆಯಿತು. ಆಗ ಬಂಧನಕ್ಕೊಳಗಾದ ನಜ್ರುಲ್ ನ್ಯಾಯಾಲಯದಲ್ಲಿ ಅತ್ಯಂತ ದೀರ್ಘವಾದ ಮನವಿಯನ್ನು ಮಾಡಿದರು.
ನಾನು ರಾಷ್ಟ್ರದ್ರೋಹಿ ಎಂಬ ಆಪಾದನೆಗೊಳಗಾಗಿದ್ದೇನೆ. ಅದಕ್ಕಾಗಿ ನನ್ನನ್ನು ಸೆರೆಮನೆ ವಾಸಕ್ಕೆ ತಳ್ಳಲಾಗಿದೆ. ಒಂದೆಡೆ ಈ ಬ್ರಿಟಿಶ್ ಆಡಳಿತ ಇನ್ನೊಂದೆಡೆ ಈ ಧೂಮಕೇತುವಿನ ಜ್ವಾಲೆಗಳು. ಒಂದೆಡೆ ರಾಜನಾದರೆ ಇನ್ನೊಂದೆಡೆ ಸತ್ಯದ ಅನ್ವೇಷಣೆಯಲ್ಲಿರುವ ನ್ಯಾಯದ ಮೌಲ್ಯ. ನನಗಾಗಿ ಮನವಿ ಮಾಡುವವರೆಂದರೆ ರಾಜರ ರಾಜ,ಎಲ್ಲಾ ನ್ಯಾಯಮೂರ್ತಿಗಳ ನ್ಯಾಯಮೂರ್ತಿ,ಅದೇ ಸತ್ಯದ ದೇವತೆ,ಜೀವಂತ ದೇವರು ಮಾತ್ರ... ಆತನ ಕಾನೂನುಗಳು ಮಾನವ ಕುಲದ ಸಾರ್ವತ್ರಿಕವಾದ ಸತ್ಯವನ್ನು ಕಾಣುತ್ತವೆ. ಅವೆಲ್ಲರಿಗೂ ಮತ್ತು ಸಾರ್ವಕಾಲಿಕ ಸರ್ವತ್ರ ದೇವರಿಂದ ಮಾತ್ರ ಇವೆ. ರಾಜನು ವಿನಾಶಗೊಳ್ಳುವ ಜೀವಿಗಳಿಂದ ಬೆಂಬಲ ಪಡೆದಿದ್ದಾನೆ;ಆದರೆ ನಾನು ಸನಾತನ ಮತ್ತು ಸ್ವತಂತ್ರ ಜೀವಿಗಳನ್ನು ಆಶ್ರಯಿಸುತ್ತೇನೆ. ನಾನೊಬ್ಬ ಕವಿ, ದೇವರಿಂದ ಕಳಿಸಲ್ಪಟ್ಟಿದ್ದೇನೆ;ಅಭಿವ್ಯಕ್ತಿಸಲಾಗದವರ,ಯಾವ ಕಾಲದಲ್ಲೂ ಅಗೋಚರವಾದರ ಗೋಚರತೆಯನ್ನು ಚಿತ್ರಿಸುತ್ತೇನೆ. ದೇವರು ಒಬ್ಬನೇ ಕವಿಯ ಧ್ವನಿ ಮೂಲಕ ಮಾತ್ರ ಆಲಿಸುತ್ತಾನೆ... ನನ್ನ ಧ್ವನಿಯು ಸತ್ಯದ ಮಾಧ್ಯಮ,ದೇವರ ಸಂದೇಶ... ನಾನು ಆ ಸನಾತನ ಸ್ವಯಂ-ಸಾಕ್ಷಿಭೂತ ಸತ್ಯವಾಗಿದ್ದೇನೆ,ಎಂದಿಗೂ ಸತ್ಯದ ಪೂರಕ ಸಲಕರಣೆಯಾಗಿ ನಾನು ಆ ಸಂದೇಶವನ್ನು ರವಾನಿಸುತ್ತೇನೆ. ನಾನು ದೇವರ ಕೈಯಲ್ಲಿರುವ ಸಲಕರಣೆ. ಈ ಸಲಕರಣೆ ಮುರಿದುಹೋಗದು,ಆದರೆ ಈ ದೇವರ ಕೈಯಲ್ಲಿನ ಸಲಕರಣೆ ಮುಟ್ಟುವವರು?
ಅವರನ್ನು 1923 ರ ಏಪ್ರಿಲ್ 14 ರಂದು ಅಲಿಪೂರ್ ಜೈಲಿನಿಂದ ಕೊಲ್ಕತ್ತಾದ ಹೂಗ್ಲಿ ಜೈಲಿಗೆ ಸ್ಥಳಾಂತರಿಸಲಾಯಿತು.ಬ್ರಿಟಿಶ್ ಜೈಲು ಮುಖ್ಯಾಧಿಕಾರಿಯ ದುರ್ವರ್ತನೆಯ ನಿರ್ಲಕ್ಷ ಧೋರಣೆ ಖಂಡಿಸಿ 40-ದಿನಗಳ ಕಾಲ ಅವರು ಉಪವಾಸ ಮಾಡಿದರು. ನಜ್ರುಲ್ ಸುಮಾರು ಒಂದು ತಿಂಗಳ ನಂತರ ಉಪವಾಸ ಬಿಟ್ಟರು,ನಂತರ ಡಿಸೆಂಬರ್ 1923ರಲ್ಲಿ ಜೈಲಿನಿಂದ ಬಿಡುಗಡೆಯಾಯಿತು. ತಮ್ಮ ಸುದೀರ್ಘ ಬಂಧನದ ಅವಧಿಯಲ್ಲಿ ಅಸಂಖ್ಯಾತ ಕವಿತೆಗಳು ಮತ್ತು ಹಾಡುಗಳನ್ನು ಬರೆದರು.ಅದರಲ್ಲಿ ಕೆಲವನ್ನು 1920 ರಲ್ಲಿ ಬ್ರಿಟಿಶ್ ಅಧಿಕಾರಿಗಳು ನಿಷೇಧಿಸಿದರು.
ಕಾಜಿ ನಜ್ರುಲ್ ಖಿಲಾಫತ್ ಹೋರಾಟವನ್ನು ಅದೊಂದು ಟೊಳ್ಳಾದ,ಧಾರ್ಮಿಕ ಮೂಲಭೂತವಾದಿತ್ವ ಎಂದು ಟೀಕಿಸಿದರು. ನಜ್ರುಲ್ ಅವರ ಅಭಿವ್ಯಕ್ತಿಯ ಮಟ್ಟ ಕಠಿಣ ಸಾಂಪ್ರದಾಯಿಕಯಾಗಿ ರಾಜಕೀಯ ಮತ್ತು ಧಾರ್ಮಿಕತೆಯ ಹೆಸರು ಪಡೆಯಿತು. ನಜ್ರುಲ್ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ನ್ನೂ ಟೀಕಿಸಿ ಬ್ರಿಟಿಶ್ ಸಾಮ್ರಾಜ್ಯದಿಂದ ಸಂಪೂರ್ಣ ಸ್ವರಾಜ್ಯ ಪಡೆಯಲು ಯತ್ನಿಸುತ್ತಿಲ್ಲ ಎಂದು ಖಂಡಿಸಿದರು. ಬ್ರಿಟಿಶ್ ಆಡಳಿತದ ವಿರುದ್ದ ಜನರನ್ನು ಅವರು ಪ್ರಚೋದಿಸಿದರು.ಅಲ್ಲದೇ ಬೆಂಗಾಲ್ ರಾಜ್ಯ ಘಟಕದ ಕಾಂಗ್ರೆಸ್ ಗೆ ಸೇರ್ಪಡೆಯಾದರು. ಅದಲ್ಲದೇ ಶ್ರಮಿಲ್ ಪ್ರಜಾ ಸ್ವರಾಜ್ ದಳದ ಸಂಘಟನೆಗೆ ನಜ್ರುಲ್ ನೆರವಾದರು.ಇದು ರಾಷ್ಟ್ರೀಯ ಸ್ವಾತಂತ್ರ್ಯಕ್ಕೆ ಬದ್ದವಾಗಿತ್ತಲ್ಲದೇ ಬಹುಸಂಖ್ಯಾತ ರೈತರ ಸೇವೆಗಾಗಿ ಅದು ಮುಡುಪಾಯಿತು. ನಜ್ರುಲ್ ಅವರು ಡಿಸೆಂಬರ್ 16,1925 ರಲ್ಲಿ "ಲಾಂಗಲ್"ಎಂಬ ಸಾಪ್ತಾಹಿಕವನ್ನು ತಾವೇ ಆರಂಭಿಸಿ ಅದಕ್ಕೆ ಮುಖ್ಯ ಸಂಪಾದಕರಾದರು. ಈ "ಲಾಂಗಲ್"ಶ್ರಮಿಕ ಪ್ರಜಾ ಸ್ವರಾಜ್ ದಳದ ಮುಖವಾಣಿಯಾಗಿತ್ತು.